Азизлар Узбекистон халк ёзувчиси Уткир Хошимовнинг «Дафтар хошиясидаги битиклар»ини укишда давом этамиз. Улардан бири «Жавобгарлик» деб аталади. У жуда киска шунинг учун хам уни тулалигича эътиборларингизга хавола килмокдаман. «Ота учун бола жавобгар эмас, аммо бола учун ота жавобгар. Бола отани эмас, ота болани дунёга келтиради ва тарбиялайди.».\nКанчалик дахшатли фалсафа, дахшатли булганда хам Сталин репрессияларини хавас билан ёклашдек дахшатли фалсафа.\nДархакикат, катогон йилларида халк душманларининг отаси ёки боласи эмас, хатто кариндош–уруглари хам жавобгар булишган,азият чекишган, азоб-укубатларга дучор булишган. Хатто уша большвеклар хам бу каби ёвузликлариниy накадар гайри инсоний эканликларини билишганлари учун хам бунчалик очикчасига бола учун ота жавоб беради дейишмаган. Аксинча, (аслида амал килишмасалар хам) ота учун бола, бола учун ота жавоб бермайди деган иборани кайта-кайта такрорлашган. Кизиги шундаки, большвеклардан фаркли уларок, бизлар бу дахшатли иборани очикчасига айтмокдамиз.\nКиномухлислар томонидан севиб тамоша килинган Колумбиялик киноижодкорларнинг «Мухаббат кахваси» теле-сериали хали купчилигимизнинг ёдимиздан кутарилганича йук. Хотирам панд бермаётган булса, унда суд жараёнида судья Иван Валеони хотини Лукрецияга бор хакикатни куркмасдан айтаверишни, зеро жиноятни аввалдан билганлигингиз учун жавобгар булмайсиз, чунки сиз Иван Валеони хотини булгансиз деганга ухшаш гап килган эди. Бизда эса, ота болани, бола отани тутиб бериши кахрамонона ватанпарварлик аксинча эса жавобгар булишади.\n« Мен шох эмас, ахир отаман,\nГуримда хам уйлаб ётаман.»\nдеганларини хам эшитиб утирмасдик. Шубхасиз , буюк астроном, улуг алламони жахон фани , фалсафаси, тарихини юксалтиришдаги хизматларини, мутафакирлигини, хатто жахон астрономларининг ялинчоклик билан ёзган илтимосномаларининг хам инобатга олмасдан асрлар утишига карамасдан инсоният хамон лаънат укиётган падаркушни дунёга келтиргани ва тарбиялагани учун жавобгар килиб юборардик.\nАзизлар, агар ушбу маколаларда кутарилган фикрларга нисбатан Сизда озгина булса хам фикр уйгонган булса, савобини шахид улган улуг аждодимиз Улугбек Мирзонинг рухларига багишладим.\nДарвоке, Узбекистон халк ёзувчимиз Уткир Хошимовнинг хам мендан хафа булмасликларини хохлардим. Зеро, у киши билан мен эмас, Марк Твен, Морек Новицки ва Улугбек Мирзолар бахслашишди. Менинг айбим ушбу бахсни ташкил килишга харакат килганим халос.\nУйга толаман, муъжиза юз берсаю, Улугбек Мирзо тирилиб келса нима килардик? Тассавур килинг Уткир Хошимов Самаркандда начальник мелиса булсин. Улугбек Мирзо Уткир Хошимовнинг «Хуш, гапни айлантирманг, ота сифатида болангизнинг кирдикорларидан бехабар эдим деб деб бизни ишонтиролмайсиз. Биз «юлдузлаода эди нигохим» деганингизга ишонадиган анойилардан эмасмиз. Сиз ота сифатида углингизнинг конституцион тузумга каши харакатларини ва хокимиятни зурлик билан эгаллаб олишга каратилган жинояткорона ишларини билмаслигингиз мумкин эмас. Бу хакда мелисага ёки узинигизнинг участкавойингизга хабар берганингизда хам булак гап эди. Сиз , биринчидан, терорчини дунёга келтирганингиз, иккинчидан, уни падаркуш килиб тарбиялаганингиз учун жавобгарсиз.\n-Уткир Хошимович, ахир нима булганда хам Абдуллатиф менинг фарзандим,болам, ичимдан чиккан чаёним эди. Колаверса у пайтларда бола учун ота жавоб беришдек гайри-инсоний жавобгарлик йук эди.\n« Пулат Ахунов Жаҳонгир Муҳаммад »\nmusafir, on 05/17/2008 at 6:46 pm said:\nDeylik, agar bola otasiz tug`ilsachi, unda kim javobgar bo`ladi?? Onami? Ota-onasiz voyaga yetayotgan bolalar bor. Bolalar uyida. Ertaga bola jinoyat qilsa, borib o`sha bolalar uyini javobgarlikka tortishadimi??


Бугун, 02.02.2020да Олимпиада чемпиони бўйдоқлик билан хайрлашади / Olamsport.com\n19:28Жессика Андраде: "Менинг услубим Шевченкога ҳақиқий бош оғриқ бўлади"\t0 19:02Рой Жонс ва Тайсон жангини РEН ТВ канали орқали 6 миллиондан ортиқ инсон томоша қилди\t0 18:41Сехудо: "Фигередо - менинг камарларим учун яхши энага"\t0 18:20"Барселона" "Ман Сити" марказий ҳимоячиси учун 10 млн евро тўлашга тайёр\t0 17:54Александр Волков: "Кейинги рақибим ишончини синдириш учун кетяпман"\t0 17:31No comment: Жаҳон спортида ноябрь ойининг энг ажойиб 10 та сурати\t0 17:10Хабиб Нурмагомедов UFCдаги ғалабалардан кўра нимадан кўпроқ хурсанд бўлишини айтди\t0 16:46Карикатура: Зиданнинг франциялик "муқаддас" хўрозлари\t3 16:21BoxingView: Иқболжон Холдоров нега Ўзбекистон чемпионатида қатнашмади?\t0 16:00Томас Бах ХОҚ президентлигига сайловда ягона номзод бўлади\t0 15:39Жисмоний тарбия ва спорт янги босқичга чиқмоқда\t0 15:18Пул ўлсин-а! 58 ёшли Холифилд рингга қайтмоқда + ФОТО\t0 14:57"Реал" Искони Руисга алмашишга ва қўшимча 20 млн евро тўлашга тайёр\t0 14:36Нил Мэгни Хамзат билан жанг қилишга тайёр: "UFC, мени чорла!"\t0 14:15Али Аҳмедов: "Хитойдаги лицензион турнирга юқори тайёргарликда боришимиз керак" 0\n02 фев 11:01\nБугун, 02.02.2020да Олимпиада чемпиони бўйдоқлик билан хайрлашади\nТеглар : Руслан НуриддиновОғир атлетика\nБугун ўзига хос чиройли рақамлар жам бўлган кун - 2020 йил 2 февраль!\nБундай кун охирги марта 909 йил аввал содир бўлган экан. Бундай рақамларда ифодаланган сананинг ёзилиши бошдан охирига қараб ҳам, охиридан бошига қараб ҳам бир хил ўқилади.\nАйнан мана шундай чиройли ёзиладиган санада оғир атлетика бўйича Рио-2016 Олимпиадаси чемпиони, жаҳон рекордчиси Руслан Нурудинов бўйдоқлик билан хайрлашади. Бугун Русланнинг тўйи. Файзли оқшом Андижонда бўлиб ўтади.\nНурудинов танлаган умр йўлдоши ҳам спортчилар оиласидан - синхрон сузиш бўйича терма жамоамизнинг собиқ аъзоси, айни пайтда мураббийлик фаолиятини бошлаган Алмира Маматказина! Алмира чим устида хоккей бўйича тажрибали мураббий Ринат Маматказиннинг фарзанди ҳисобланади.\nФурсатдан фойдаланиб, сайтимиз ижодкорлари ва ўқувчилари номидан Руслан Нурудиновга оилавий бахт, тинчлик-хотиржамлик тилаймиз.\nЖаҳон кубогида Қирғизистон аёллар терма жамоаси ҳам қатнашади 0\nҚирғизистон терма жамоасининг Жаҳон кубогига борадиган таркиби маълум 0\nХалқаро олимпия қўмитаси иккита оғир атлетикачини Олимпиада медалларидан маҳрум этди 1


«Барса»дан учралган мағлубиятдан кейин Хави Грасия «Валенсия»дан истеъфога чиқарилди. Унинг ўрнига Гонсалес тайинланди\n«Валенсия» клуби расмий сайти жамоа бош мураббийи Хави Грасия истеъфога чиқарилгани ҳақида эълон қилди.\n«Клуб ҳамкорлик ва ўз ишига содиқлик билан ёндашгани учун Хави Грасияга миннатдорчилик билдиради. Мураббийнинг кейинги фаолиятига омад ва зафарлар тилаб қоламиз», — дейилади хабарда.\nҚайд этилишича, клуб бош мураббийи жамоанинг қониқарсиз натижалари туфайли лавозимидан озод этилган. Испаниялик мутахассис ўрнига «Валенсия» бош мураббийи вазифасини бажарувчи этиб жамоасининг собиқ футболчиси, 57 ёшли Салвадор Гонсалес тайинланган.\nМаълумот учун, «Валенсия» Ла Лига 34-тури доирасида якшанба куни «Барселона»га мағлубиятга (2:3) учраганди. «Кўршапалаклар» 34-турдан кейин турнир жадвалида 36 очко билан 14-ўринда боришмоқда.\nЭслатиб ўтамиз, Грасия 2020 йилнинг июль ойида клубда иш бошлаганди. Мураббийнинг амалдаги шартномаси 2022 йилнинг ёзига қадар белгиланган бўлса-да, клуб келишувни бекор қилди. Грасия бунгача Қозоннинг «Рубин», «Олимпиакос», «Альмерия», «Осасуна», «Малага», «Уотфорд» клубларида ҳам фаолият юритган.


Руй Патрисиу клуб президенти туфайли «Спортинг» билан шартномани бекор қилди\nЛиссабоннинг «Спортинг» клуби дарвозабони Руй Патрисиу меҳнат шартномасини бекор қилди, деб хабар беради Record.\nФутболчи 31 май куни «Вулверҳэмптон»га ўтиши керак эди. Барча ҳужжатлар тайёр бўлишига қарамай, клуб президенти Бруну ди Карвальо сўнгги паллада инглиз клубидан қўшимча 2 миллион евро талаб қила бошлади. Натижада, битим амалга ошмай қолди.\nШундан сўнг, Руй Патрисиу шартномасини бир томонлама бекор қилди.\nЎтган мавсумда 30 ёшли посбон «Спортинг» таркибида 34та ўйинда майдонга тушган ва Португалия вице-чемпиони бўлган эди.


Қорачиқ | Европада рўмолли аёллар кўчага чиқа олмаяпти\nСўнгги икки йилда радикал ўнгчилар тарафидан ишланган жиноятлар ортмоқда. Сўнгги вақтларда Германия пойтахти Берлиннинг баъзи туманларида рўмолли аёллар ёлғиз ўзи метрога мина олмаяпти. 2-3 аёл бирга тўпланиб, кўчага чиқишмоқда.\nГерманияда мусулмонлар кенгашларининг раислари ҳукуматдан ўлкадаги мусулмон ва мигрантларга нисбатан бўлувчилик ва ирқчиликка қарши курашни кучайтиришни талаб қилмоқда. Статистика маълумотларига кўра, сўнгги икки йилда радикал ўнгчилар тарафидан қилинган жиноятлар сони ортганлиги маълум бўлди. Мусулмонларга қарши ишланган жиноятлар ҳам ортган. Маълумотларга кўра, мусулмонларга ва уларга оид ташкилот, муассасаларда қарши 2019 йили 950, 2020 йили эса 901 та жиноят ишланган.\nБерлинда бўлувчиликка ва ислом душманлигига қарши иш олиб бораётган “Inssan e.V” ташкилотига 2020 йили 228 та ислом душманлиги бўйича ҳодиса билдирилган. Буларнинг 48,7%и кўчада ёки жамоат транспортларида юз берган. Бундан ташқари қолган ҳодисалар хизмат секторларида, таълим соҳасида, интернет орқали ва иш жойларида бўлган. Мурожаат қилганларнинг учдан икки қисми аёллар эканлиги эътиборни тортди.\nГермания ислом кенгаши раиси Бурҳон Кесижи ва Берлин Ислом федерацияси президенти Мурат Гул бу каби муносабатларга кўпроқ аёлар дуч келаётганини таъкидлаб: “Сўнгги вақтларда кўплаб сўз орқали ҳужумлар бўлмоқда. Рўмолга тупуриш, рўмолини ечиб ташлашга уриниш каби ҳолатлар ҳам учрамоқда” деди.\nҲатто Берлинда ҳам баъзи жойларга ҳижобли ёки мусулмон сифатида борганингизда муаммоларга дуч келишини билдирган Мурат Гул “Сўнгги вақтларда аёллар ёлғиз ўзи метрога чиқмаслигини, жамоат транспортида бир жойга борганида 2-3 аёл бирга чиқишга мажбур бўляпти. Чунки ҳужум ва таҳдидлар бўлмоқда” деди.\n“Al-Jazeera” АҚШда телеканал сотиб олди\nАраканлик мусулмонлар учун 335 миллион доллар\nЯна рус самолёти ҳалокатга учради\nПутинга қатлиом жавобини черкезлар беради


01 июл 2022, Тошкент вақти: 23:00\nЎзбекистондаги норасмий Инсон ҳуқуқлари ҳимоячилари альянсининг икки фаоли\nАндижон воқеаларининг 10 йиллиги муносабати билан Германия ва Швецияда кичик намойиш ва хотира кечалари бўлиб ўтмоқда. Тошкентда эса саноқли инсон ҳуқуқлари фаоллари Андижон қирғини қурбонлари руҳини ёд олишга ҳаракат қилди.\nАндижон шаҳрида юз берган фожиали ҳодисаларнинг 10 йиллиги Ўзбекистонда расман хотирланаётгани йўқ.\n2008 йил март ойида БМТ Инсон Ҳуқуқлари Қўмитасида чиқиш қилган Ўзбекистон вакили Акмал Саидов Андижон воқеалари мамлакати учун “бутунлай ёпилган масала” эканини билдирган эди.\n13 май куни Тошкентда саноқли инсон ҳуқуқлари фаоллари Андижон қирғини қурбонлари руҳини ёд олишга ҳаракат қилди.\nЎзбекистондаги норасмий Инсон ҳуқуқлари ҳимоячилари альянси тарқатган баёнотга кўра, ички ишлар ходимлари альянс ҳимоячиларига Андижон воқеаларини хотирлашга тўсқинлик қилганлар.\nШунга қарамасдан, Альянс хабарига кўра, Тошкентда инсон ҳуқуқлари фаолларидан икки нафари ўз уйлари ўнгида “Андижонни унутмаймиз! 13 май 2005” сўзлари битилган шиорни кўтариб суратга тушишга муваффақ бўлган.\n“Бугун кўплаб ҳуқуқ ҳимоячиларига тўсиқ қўйишди. Жумладан Жиззахдан Ўктам Пардаев, Аделаида Ким, Людмила Бросалина, Анатолий Волков, Юрий Конопёв, Зоя Братчикова, Елена Урлаева ва Шуҳрат Рустамов назоратга олинди,” – дея таъкидланади Альянс баёнотида.\nАльянсга кўра, “ҳозирга қадар инсонларни, жумладан ёш болаларни қасддан ўлдиргани учун ҳеч ким жазоланмади ёда жавобргарликка тортилмади”.\n“Шунинг учун ҳуқуқ ҳимоячилари шахсан Ўзбекистон Президенти Ислом Каримов ва унинг қўли остида бўлган ижрочилар қирғинга айбдор, дея хулоса қилди,” – дея таъкидланади Альянс баёнотида.\nАльянс фаоллари баёнот сўнгида халқаро ҳамжамиятни Андижонда қирғинига алоқадор шахсларни жавобгарликка тортишни талаб қилган.\n“Андижон воқеаларини унутмаслик ўзбеклар зиммасида”\nАндижон қирғининг ўн йиллиги муносабати билан Германия пойтахти Берлинда Андижон ҳодисалари ҳақида ҳикоя қилувчи -"Андижон қирғини: ҳақиқатнинг акси" ҳужжатли фильми намойиш этилмоқда.\nБи-би-сининг Тошкентдаги собиқ мухбири Моника Уитлок томонидан олинган мазкур фильм Аmnesty International ва Human Rights Watch халқаро инсон ҳуқуқлари ташкилотлари томонидан Берлин киноатрларидан бирида намойишга қўйилмоқда.\nФильм "Акромийлар" ноқонуний диний оқими аъзолари дея кўрилган инсонларнинг Андижон қирғинигача, 2005 йил қонли ҳодисалари пайти ва ундан кейинги ҳаёти ҳақида ҳикоя қилади.\nБерлиндаги тадбир ташкилотчиларидан бири, инсон ҳуқуқлари Фаоли Умида Ниёзова Озодлик билан суҳбатда фильмни қўйишдан мақсад Андижон воқеаларини унутмаслик эканини айтди.\n“Ўн йил ўтган бўлса ҳам, Андижон воқеаларини унутмаслик ўзбеклар зиммасида турибди. Бугун бу ҳақда Германия матбуотида ҳам бир неча мақола чиқди. Мен ўйлайманки, қанча кўп гапирсак, келажакда бундай воқеаларни олдини олишга шунча ҳисса қўшган бўламиз,” – деди Умида Ниёзова.\nШвеция пойтахти Стокгольмда ҳам Андижон қирғинига бағишланган кичик бир намойиш бўлиб ўтди.\nУнда ўзбек мухолифати ва маҳаллий инсон ҳуқуқлари фаоллари ҳамда швед сиёсатчилари иштирок этди.\nНамойиш иштирокчиларидан бири, ўзбек мухолифати фаоли Пўлат Охунов “бир миллат вакили сифатида” Стокгольмга келганини айтди:\n“Қўлимизда фақат битта шиор бор: “Мен Андижон 2013 май воқеасини эсдан чиқармадим”, деб эслатиб қўймоқчимиз. Бундан ташқари бу ердаги хотира намойишидан кейин Швеция парламентида ва Ташқи ишлар вазирлигида сиёсатчилар билан учрашувларим бор. Ҳозирдаги Ўзбекистондаги ҳолат ҳақида ва Ўзбекистонда инсон ҳуқуқларига риоя қилиш масаласи, Европа Иттифоқи ва Ўзбекистон билан муносабатлар масаласида улар билан фикр алмашиб, суҳбатлашиб кетиш ниятим бор,” – деди Пўлат Охунов.\nФожеали воқеалардан 10 йил ўтиб, Андижонда аслида нималар содир бўлгани борасида расмий ва норасмий фаразлар бир-биридан ҳамон фарқ қилади.\nВақт ўтгани сайин бу фарқ тобора каттариб, хунрезликка бевосита гувоҳ бўлганларнинг овози эса тобора пасайиб бормоқда.\nЎзбекистон ИИВ Нукусдаги намойишларни "ноқонуний" деб атади


ИнтерФУТБОЛ :: Қолдирилган 9-тур ўйини: "Бунёдкор"да аламли дуранг ва...\nҚолдирилган 9-тур ўйини: "Бунёдкор"да аламли дуранг ва...\nБугундан Coca Cola Суперлига давом этади. Рестартни «Бухоро»га қарши ўйин билан бошлаган жамоамиз аламли дурангга эришди. Бутун ўйин давомида катта устунликка эга бўлган футболчиларимиз якунда икки очко йўқотди.\nБиринчи бўлимнинг ўзидаёқ ҳисоб йирик кўриниш олиши мумкин эди, бироқ аввалига Шаҳбоз Эркинов пенальтидан фойдалана олмади. Сўнг Фаррух Икромов деярли бўш қолган дарвозага тўпни тўғирлаб қўйишга кечикди. Яна бир нечта вазиятларда футболчиларимиз жуда қулай имкониятлардан фойдаланмагани якунда ўз сўзини айтди. Танаффусдан сўнг бухоролик ўйинчиларнинг кам сонли ҳужумларидан бири дарвозамиз томон пенальти белгиланиши билан якунланди. Нуқтага яқинлашган Жасур Ҳасанов зарбада адашмади. Шундан сўнг ҳам ғалаба тўпини киритишга имкониятлар бўлди, аммо…\n«БУХОРО» – «БУНЁДКОР» - 1:1 (1:0)\n14 август. Тошкент. «Пахтакор» Марказий стадиони.\n«Бухоро»: Зафар Сафоев, Миржалол Жумаев, Бобуржон Омонов, Анваржон Жўраев (Суҳроб Неъматов, 64), Жасурбек Ҳакимов (Иззатилла Абдуллаев, 69), Зоҳир Пиримов (Беҳруз Саъдуллоев, 73), Жасур Ҳасанов, Бекзод Саидов, Солибек Каримов, Эргаш Исмоилов, Азизбек Омонов (Шаҳзод Бешимов, 73).\n«Бунёдкор»: Сарвар Каримов, Исломжон Қобилов, Иброҳимҳалил Йўлдошев, Дилшодбек Аҳмадалиев, Лутфулла Тўраев, Санжар Қодирқулов, Нурилло Тўхтасинов, Абдулла Абдуллаев, Валерий Акопов (Селим Нурмурадов, 56), Фаррух Икромов (Баҳодир Пардаев, 79), Шаҳбоз Эркинов (Миржаҳон Мираҳмадов, 56).\nГоллар: Исломжон Қобилов, 22 - 0:1. Жасур Ҳасанов, 78-пенальтидан - 1:1.\nОгоҳлантиришлар: Бекзод Саидов, 5. Солибек Каримов, 12. Лутфулла Тўраев, 77.\nФойдаланилмаган пенальти: Шаҳбоз Эркинов, 17


Султонова Сабоҳат Умидбек қизи\n1995 йилнинг 6 январь куни Хоразм вилоятининг Хонқа туманида таваллуд топган. У ўн ёшидан спортнинг каратэ тури билан шуғулланган. Айни пайтда I ДАН қорабелбоғ соҳибаси. Ҳозиргача 18 марта мамлакат ва 1 карра қитъа чемпионлигига эришган. Шунингдек, 4 маротаба халқаро турнирлар ғолиби.\n2013 йили спорт соҳасида эришган ютуқлари учун Зулфия номидаги Давлат мукофоти билан тақдирланган. Шу йили имтиёзли равишда Ўзбекистон давлат жаҳон тиллари университетига қабул қилиниб, 2017 йилда уни муваффақиятли тамомлаган.\nШундан сўнг Тошкент шаҳридаги 164-умумтаълим мактабида ёшларга инглиз тилидан сабоқ берди. 2018 йили Хоразм вилояти ИИБ Хавфсиз туризмни таъминлаш бошқармасига хизматга қабул қилинди. Оилали, бир нафар фарзанднинг онаси. Турмуш ўртоғи капитан Дониёр Султонов ҳам вилоят ИИБ Хавфсиз туризмни таъминлаш бошқармаси тезкор вакили лавозимида хизмат қилмоқда.\nСафдор Сабоҳат Султонова инглиз ва рус тилларида эркин сўзлаша олиши, хушмуомалалиги, хизмат вазифасига масъулият билан ёндашиши ва хизматга доимо шайлиги билан вилоятга ташриф буюраётган сайёҳларда ижобий таассурот қолдирмоқда.


06:17 / 22.11.2017 | Махлиёна | 4825\nАссалому алайкум! Бу саволимни анчадан бери кимдан сўрашни билмасдан юргандим қидириб шу сайтни топиб олдим бунинг учун сизларга катта раҳмат. Дадам жудаям яхшилар ва маниям яхши курадилар. Аям билан тез-тез хар хил келишмовчиликлар сабаб урушиб қоламиз. Ёшлигимда уриб хар хил хақорат ва қарғишлар билан камситардилар ҳаммасиданам ҳақоратлар жуда хафа қиларди. У вақтларда хеч нарса демасдан пана жойга кириб жимгина йиғлаб олардим. Мана орадан анча вақт ўтди, хозир ёшим 20да бу ҳақоратлар ортса ортдики камаймади. Бу орада эса ман бунақа хақоратларга чидаб туролмайдиган бўлиб қолдим. Ҳақоратлаган вақтлари аввал сан-санладим, ҳозирги вақтларга келиб айтган ҳакоратларини “ўзинг шунақасан” деб қайтарадиган бўлиб қолганман. Гунохларим жуда кўпайиб кетган биламан, лекин бу гапларни ўз хохишим билан айтмаямман, чидаб туролмасдан мажбурликдан айтаман. Бу холатда қандай йўл тутишим керек? Яна битта саволим она боласини ҳақорат қилишда қанчалик ҳаққи бор? Ахир бола аввалам бор Аллоҳни бандасику?\nВа алайкум ассалом! Бу ҳолатда “сени ҳаққин, мени ҳаққим” деб талашмаслик керак. Аксинча Аллоҳнинг буйруқларини қилиб, онани ҳаққларини адо қилиб, Аллоҳ бизга шуни синовини берган экан дейиш керак. Уларнинг бу ҳолати ҳам узоққа бормай, бир кун яхшиланади. Ҳамма нарса ўткинчи. Валлоҳу аълам!


Беларусда валюта тақчиллиги кузатиляпти. Одамлар ёппасига доллар сотиб олмоқда – O'zbekiston Milliy paralimpiya qo'mitasi\nБеларусдаги аксарият банкларнинг валюта айирбошлаш шохобчаларида валюта танқислиги кузатилмоқда. Оқибатда доллар ва евронинг нархи ошган.\nИжтимоий тармоқларда Беларусдаги валюта айирбошлаш шохобчаларида доллар турли чекловлар билан сотилаётгани ва айримларида бир кишига 1000 доллардан кўп валюта сотилмаётгани ҳақида хабарлар пайдо бўлган.\nРоссиянинг «Московский комсомолец» нашри ходимлари Минскдаги бир нечта банклардаги валюта айирбошлаш шохобчаларида бўлиб, вазият билан танишган.\nЖума куни эрталаб Минскдаги валюта айирбошлаш шохобчаларида доллар етишмаётгани ҳақида маълумотлар пайдо бўла бошлади. Нашрнинг Беларусдаги махсус мухбирлари ижтимоий тармоқларда тарқатилаётган маълумотларни текшириб, сабабларини аниқлашга ҳаракат қилишган: «Биз «Немига» метро бекати яқинидаги валюта айирбошлаш шохобчасига борамиз. У ерда ҳеч ким йўқ, чунки «доллар йўқ», деб ёзиб қўйилган», дейилади суриштирувда.\n«Эрталабдан харидорлар «талаб кетишди». Одамлар нега бунақа ваҳимага тушяпти, биз ҳам тушунмаяпмиз. Бугун негадир ҳамма доллар сотиб олишга ҳаракат қилмоқда», дейди валюта айирбошлаш шохобчаси ходими.\nЖурналистлар шаҳардаги бир нечта валюта айирбошлаш шохобчасига борган ва уларда ҳам сотувда доллар, евро йўқлиги, борларида ҳам 200-400 доллар атрофида пул қолгани маълум бўлган.\nБанк ходимларидан доллар ва евро нега бирданига тақчиллашиб қолганининг сабабини сўрашганда, улар кўпчилик ваҳимага тушиб, эрталабдан валюта сотиб олиш учун келганини, қисқа вақтда доллар тугаб қолганини айтишган.\n«Охирги кунларда бизга доллар кам олиб келишяпти. Одамлардан сотиб олинган долларни ҳам қайтариб сотаяпмиз. Еврони олиб келмай қўйишганига эса анча бўлди. Одамлар эрталабдан доллар сўраб келаяпти ва борини тезда харид қилиб, тугатиб қўйишяпти. Ҳамма доллар ошиб кетади, деб ваҳимага тушган», деб изоҳ берган банк ходимларидан бири.\nОхирги кунларда Европа Иттифоқининг Беларусдаги кўплаб расмий шахсларга санкция жорий қилиши ҳақидаги гап-сўзлар чиққанидан сўнг мамлакатда доллар курси оша бошлаган. 18 август куни 1 АҚШ доллари 2,45 Беларусь рублига тенг бўлган, бугун эса курс 2,56 рублгача кўтарилган.


ЎЗБЕКИСТОН РЕСПУБЛИКАСИ ОЛИЙ СУДИУНДИРИЛГАН ИШ ҲАҚИ: СУД ХОДИМЛАРНИНГ ҲУҚУҚЛАРИНИ ҲИМОЯ ҚИЛДИ from\nУНДИРИЛГАН ИШ ҲАҚИ: СУД ХОДИМЛАРНИНГ ҲУҚУҚЛАРИНИ ҲИМОЯ ҚИЛДИ\nМеҳнатга ҳақ тўлаш тартиби, меҳнат шартномаси шартларига ўзгартириш киритиш, интизомий жазоларнинг тўғри қўлланилиши, меҳнат шартномасини бекор қилиш, ишдан бўшатиш ва бошқа турдаги қонуний талабларга риоя этилмагани оқибатида меҳнат низолари юзага келади.\nАмалдаги қонунчиликка кўра, ходим билан меҳнат шартномаси бекор қилинганда у билан иш ҳақи ва бошқа тўловлар бўйича тўлиқ ҳисоб-китоб қилиниши лозим. Хусусан, Меҳнат кодексининг 110-моддасига асосан меҳнат шартномаси иш берувчининг ташаббуси билан бекор қилинганда ходимга тегишли иш ҳақи, унинг миқдори хусусида низо бўлмаса, меҳнат шартномаси бекор қилинган куни ёки у ҳисоб-китоб қилишни талаб этган куни тўланиши керак.\nБундан ташқари Меҳнат кодексининг 154-моддасига мувофиқ иш берувчи ўзининг молиявий ҳолатидан қатъи назар, ходимга бажарган иши учун ҳақни қонунда кўрсатилган муддатларда тўлаши шарт. Меҳнат шартномасининг тарафлари келишуви билан белгиланган меҳнат ҳақи миқдори жамоа шартномаси ёки келишувида кўрсатилган миқдордан кам бўлиши мумкин эмас.\nБироқ Жиззах шаҳар ҳокимининг 2017 йилдаги қарорига асосан Жиззах шаҳар ҳокимлиги ҳузуридаги давлат унитар корхонаси директори лавозимига тайинланган Хайрулла Алиев (исм-шарифлар ўзгартирилган) ва ҳисобчи лавозимига ишга қабул қилинган Комил Шароповга нисбатан ушбу қонун талаблари амал қилмади.\nГап шундаки, Жиззах вилояти ҳокимининг 2020 йил январдаги қарорига мувофиқ вилоятдаги барча давлат унитар корхоналари тугатилиб, уларнинг ўрнида Жиззах вилояти давлат муассасаси ташкил этилган. Тугатилган корхоналарга оператив бошқариш ҳуқуқи билан тегишли бўлган мулклар, асосий воситалар, шунингдек, товар-моддий бойликларини белгиланган тартибда ҳуқуқий ворис сифатида Жиззах вилояти давлат муассасаси тасарруфига ўтказиш белгиланган. Бундан ташқари тугатилган корхоналар ходимларига компенсация тўловларини ҳисоблаш ва тўлаш мажбурияти ҳам янги муассаса зиммасига юклатилган.\nШундай бўлса-да, янги муассаса Хайрулла Алиев ва Комил Шаропов билан тегишли тартибда ҳисоб-китоб қилмаган. Шу боис улар иш ҳақини ундириш ҳақида фуқаролик ишлари бўйича Жиззах туманлараро судига даъво аризаси билан мурожаат қилишган.\nСудда мазкур низо кўрилиш вақтида даъвогарларнинг 48 350 030 сўмлик иш ҳақи, якуний ҳисоб-китоб ва компенсация пуллари тўланмагани аниқланди.\nСуд қонуний асосларга таянган ҳолда даъво аризасини қаноатлантирди.\nБироқ биринчи босқич судининг ҳал қилув қароридан норози бўлган Жиззах вилояти давлат муассаси апелляция шикояти билан юқори инстанция судига мурожаат қилган.\nЖиззах вилояти судининг фуқаролик ишлари бўйича судлов ҳайъати ажримига асосан биринчи инстанция судининг ҳал қилув қарори ўзгаришсиз қолдирилди. Чунки Жиззах вилояти давлат муассаси ходимларнинг иш ҳақини қонунга зид равишда тўлаб бермаган.\nШу тарзда суд ходимларнинг бузилган ҳуқуқларини тиклади ва уларнинг ҳақини ундириб берди.


21:33 21 Сентябр 2020\n16:25 10.11.2019 (Янгиланган 16:27 10.11.2019) Ҳавола олиш\nТОШКЕНТ, 10 ноя – Sputnik. Бугунги мулоқот очиқлик ва ишончга асосланган харатерга эга бўлди. Бу анжуман фойдали, негаки экспертлар ҳамкорлик муҳитини, шунингдек, зарур жамоатчилик кайфиятини шакллантиришга ёрдам берадилар, дея қайд этди “Валдай” клубининг Осиё анжумани давомида Россия Федерациясининг Ўзбекистондаги элчиси Владимир Тюрденев.\n“Валдай” клуби ҳамда Ўзбекистон экспертлари ўртасида имзоланган битим, Тюрденевга кўра, Россия ва Ўзбекистон жамоатчилигини бу алоқалардан яхшироқ хабардор бўлишига имкон яратади.\n“Экспертлар томонидан айтиладиган фикрлар аҳолининг у ёки бу гуруҳи фикрларига таянади. Бу маълум маънода икки мамлакат аҳолиси ўртасидаги ўзига хос фикр алмашувни юзага келтиради”, - дея элчи сўзларидан келтиради Sputnik Ўзбекистон мухбири.\nЭлчи, шунингдек, “Валдай” клубининг бугунги, Россия ва Ўзбекистон алоқаларига бағишланган сессиясида барча соҳалар: сиёсий, иқтисодий, маданий ва гуманитар жабҳалардаги муносабатлар муҳокама этилганини қўшимча қилди.\nТюрденевнинг айтишича, яқин келажакда Ўзбекистонда Россия олий таълим муассасалари сони янада кенгайиши кутилмоқда ва бу масала ҳам бугунги сессияда муҳокама этилган.\n“Икки мамлакат ўртасидаги алоқаларни ривожлантириш учун кўп ишлар амалга оширилди, аммо олдинда янада кўпроқ ишлар бизни кутмоқда”, - дея ўз нутқини якунлади Россия элчиси.\nЭслатиб ўтамиз, “Валдай” клубининг X Осиё анжумани “Марказий Осиё ва Евроосиё: глобал тартибсизликлар қаршисида кўпқиррали ҳамкорлик” мавзусида Самарқандда ўтказилмоқда.\nМинтақавий ҳамкорлик масалалари ва муаммоларини муҳокама қилиш учун 11 давлатдан 70 дан ортиқ экспертлар тўпланган.


Абдулла Қаҳҳор тилимиз тўғрисида - Behzod Fazliddin\nЖамият ва маънавият Ижод ва эътиқод Иқтибос Махсус лойиҳалар Тил тақдири\nАбдулла Қаҳҳор тилимиз тўғрисида\nМай 7, 2019 Sayt muallifi\t0 изоҳлар\n* Жуда бой, чиройли тилимиз бор. Бу тилда ифода этиб бўлмайдиган фикр, туйғу, ҳолат йўқ!\n* Нима учун кўча ҳаракати қоидасини бузган кишига милиция ҳуштак чалади-ю, бутун бир тилни бузаётган одамларга ҳеч ким ҳуштак чалмайди?\n* Ўзбек тилида яхши фикр ва туйғуларни ифода қилиб бўлмайди деган назарияни Навоий бундан беш юз йил бурун тор-мор қилган.\n* Ажиб бир тил пайдо бўлаяпти. Қаранг: “Ҳашак” деб қўя қолмайди, албатта “дағал ҳашак” дейди. Жўхорипоя ё кўк поя демайди, албатта “яшил масса” дейди… Ёки мана бунисини ўқинг: “Чорвачилик фермаларига кўпроқ яхши ем-ҳашак жамлаш керак”, демайди, албатта: “Чорвачилик фермалари ўзларининг кенг-мўл ем-хашакларига эга бўлсин учун бу ем-хашакларни планда мўлжалланганидан орттириб жамғаришни бевосита таъминлаш чораларини кўриш керак”, деб ёзади. Чунки бу тилда гапириб бўлмайди, фақат ёзиб бўлади.\n* Аруз вазнида ёзадиган шоир ҳозирги адабий тилнинг табиий қонуний тараққиёти йўлига ғов бўлмаслиги, ҳозирги адабий тилимизнинг ҳамма қонун-қоидаларига бўйсуниши керак.\n* Баъзи китобларнинг тилига ҳайрон қоламан. Қаҳрамони одамга ўхшаб гапирмайди.\n* Гап қанча яхши бўлса, у шунча қисқа бўлади.\n* Дунёда қалб ҳарорати билан жон киргизилмаган нутқ – ўлик нутқдан совуқроқ нарса бормикин!\n* Тирик, яъни юракдан чиққан жўшқин нутқ ўликни тирилтирса, ўлик, яъни юракдан чиқмаган совуқ нутқ дарҳақиқат, ўликка ҳам озор етказади.\n* Институтни битиргандан кейин жойларга бориб ўқувчиларга инглиз, немис, испан, француз тилларини ўргатасизлар. Менинг сизларга айтадиган энг зарур гапим шуки, сизлар борадиган жойларингга чет тиллар билан бирга (балки биринчи навбатда) ўз она тилимиз – ўзбек тилига чексиз муҳаббат туйғусини олиб боринглар! Ўзбек тили ғоят бой, ниҳоятда чиройли, ҳар қандай фикр ва туйғуни ифода қилишга қодир эканини амалда кўрсатинглар; қаерда ва қандай шароитда ишламанглар, тил маданиятимизнинг машъали бўлинглар!\n* Кўп гап ёлғоннинг юзини пардалаш учун керак. Қисқа ёзиш учун қаттиқ меҳнат, эринмай ўқиш керак.\n* Кўпинча оилаларда болалар ўз она тилини мутлақо билмайди! Бу ота-онани заррача ҳам ташвишга солмайди.Баъзи бир оилаларда болалар ўз она тилида гапиргани номус қилади. Баъзи одамлар шуни интернационализм дейишади. Бунинг нимаси интернационализм?!\n* Ўзбекистонда “миллатим ўзбегу она тилим рус тили” деб ёзадиган бир неча минг киши бор эмиш? Агар шу гап рост бўлса демак, Ўзбекистонда фалон минг ўзбек ўз она тилини йўқотипти деган сўз! Наинки, шу мақтанадиган гап бўлса!\n* Одамлар борки, бисотидаги бир ҳовуч сўзни айлантириб ойлигини олаверади, ўқиш-ўрганиш билан ўзбек тилининг имкониятидан тўлароқ фойдаланишни истамайди ёки бунга фаросати етмайди. Мана шу одамларнинг дангасалиги ёки фаросатсизлиги, чала мулла “олим”ларнинг илмий фаолияти оқибатида шундоқ бир тил вужудга келганки, на муомалада, на суҳбатда, на оилада ҳеч ким бу тилда гапирмайди.\n* Мен бу гапни тилимизнинг бойлигига дахл қиладиган, ҳусн-латофатини бузадиган, тилимизни “таҳрир” қилишга қаратилган қилиқларга барҳам бериш мақсадидагина айтаётганим йўқ. Бу гапнинг фақат тилимизгагина эмас, тузумимизга ҳам алоқаси бор.\n← Абдурауф Фитрат. Тилимиз\nЁшликка хитоб →\nМарт 14, 2019 Sayt muallifi 0\nДекабрь 18, 2017 Sayt muallifi 0


Яп-янги “Кадиллак” ҳақида нималарни биласиз? - Автомобильные новости UZ - Скачать музыку бесплатно новинки музыки 2016-2017\nЯп-янги “Кадиллак” ҳақида нималарни биласиз?\nCadillac автомобили америкаликлар афсонаси. Кам-кўсти йўқ, тўкис кишилар тилидан “Ҳали Кадиллак олиш даражасига етмадик” иборасини эшитиш мумкин. Бошқа мамлакатларда эса Кадиллак деганда катта ва таъбир жоиз бўлса бесўнақай машина кўз олдида гавдаланади. Кадиллак ҳозир тарихий ўзгариш палласида турибди. Илк ўзгаришни CT-6 седани бошлаб беради. Қуйида янги машинанинг техник тафсилотларини баён қилмаймиз, балки Cadillac CT6 русуми хусусидаги муҳим фактларни тақдим этамиз. Cadillac CT6 асосида Omega номли янги платформа мавжуд. Кузов 62 фоиз алюминийдан ясалган. 1. Opel ва Chevrolet харажатни тийин-тийинигача қисқартираётган маҳалда Cadillacни такомиллаштиришга 12 млрд доллар ажратилди. Бу улкан маблағ, ишонаверинг. Таққослаш учун: яқинда ҳиндларнинг Tata компанияси 2,3 млрд долларга Land Rover ва Jaguarни барча ашқол-дашқоли билан сотиб олди. Хуллас, инвестиция керагидан ортиқ. 12 миллиардга автомобиль ишлаб чиқариш бўғинини янгилабгина қолмай, бутунлай янги русумлар яратиб ташласа бўлади. Бундан ташқари янги дилерлик марказлари очилади. Яқин йилларда Кадиллак фаолияти кенгаяди. Йўлларда ҳам, рекламада ҳам, борингки… кинода ҳам асосий урғу Кадиллакка берилса ажабланманг. 2. Кадиллак S-синф русумлари ўлчамида бўлади, аммо бироз узун. CT6 габарити бўйича Mercedes-Benz S-синф, BMW 7 каби седанлардан каттароқ, чўзиқроқ. Экспортга CT6нинг 2 литрли (265 от кучи), 3 литрли (404 от кучи) ва 3,6 литрли турлари чиқарилади. Барча моторлар 8 поғонали автомат қути билан ишлайди. Шунингдек, розеткадан қувватлантирса бўладиган гибрид турини ишлаб чиқариш режалаштириляпти. Унга 2 литрли V4 ва 2та электромотор ўрнатилади, жами қуввати 340 от кучига тенг. Электр заряди 50 км йўл босишга етади. 3. Қудратли мотор ва осмага (подвеска) эга бўлади. Орқа ғилдираклари ҳам бурилади. Зўр-а? Одатда, ҳамёнбоп ва қиммат машиналар бўлади. Чўнтакбопларида 2 литрли, тўрт цилиндрли двигатель, орқа узатма, оддий осма ва ўриндиқлар, орқани кўрсатувчи анъанавий кўзгу ўрнатилади. Аммо олиймақом машиналар, хусусан, CT6 тамомила бошқачадир. Ўриндиқларини турли ҳолатга ростлаш мумкин, бундан ташқари улар иситилади ва совутилади (йўловчи ўриндиқлари ҳам), массаж қилиши мумкин. Янгича кўнгилочар тизим мавжуд бўлиб, йўловчилар смартфонига улана олади. Смартфон орқали машина дисплейида ютуб видеоларини томоша қилса бўлади. навигация ва Wi-Fi билан жиҳозланган. Тунги кўриш қурилмаси, теварак-атрофни кузатиш имкони, олд ойнада тасвирлар проекцияси, қўққисдан пиёдага тўқнашганда шошилинч тормозланиш, автотураргоҳга мустақил жойлаш, иқлим назоратчиси (климат-контроль) – булар ҳаммаси автомобилнинг ўта замонавийлигини таъминлайди. 4. Автомобиль мусиқий кинотеатрга эга. Тизим номи Bose Panaray. Овоз ҳажмли тарзда таралади. Чунки салоннинг турли чеккаларида 34та динамик бор-да. 5. CT6нинг ноёб кўзгуси ва видеорегистратори бор. Бир замонлар панорамали кўзгулар бор эди: каттакон, қайрилма, тасвирни мавҳумлаштириб кўрсатувчи, аммо аксни тўла қамраб олувчи. Cadillac кўзгунинг бу хусусиятини янги поғонага кўтарган. Кўзгу тугмасини боссангиз у дисплейга айланади (камера тасвир узатади). 1280х240 ўлчамли экран манзарани яққол акс эттиради. Тўғри, бошида миямиз тасвирни қабул қилишга қийналади, аммо кейинчалик қулайлигига ўрганиб қоламиз. Cadillacнинг иккинчи инновацияси видеорегистратор бўлиб, машинанинг ҳамма тарафини кузатиб туради. Бу мослама ЙТҲ содир бўлганида ёки автотураргоҳда назоратсиз қолдирилганда фойдадан холи эмас. Cadillac CT6 бизда оммалашмаслиги тайин, чунки нархига бардош берувчилар кам. Аммо шаҳар кўчаларида битта-яримтасини учратиб қолсангиз, билингки – бу, ҳақиқатан, автомобилларнинг олий тоифасига мансубдир. - деб хабар бермоқда Carzone.uz нашри.\nTeglar: Cadillac Категория: Автомобильные новости UZ Нашли ошибку?


Ўзбекистонда туғилган мусулмон қизи илк бор “Мисс Англия” гўзаллик танлови ғолибаси бўлди.\n08 март 2021, Тошкент вақти: 00:08\nХаммаса Кўҳистоний исмли бу қиз 18 йил муқаддам Тошкентда туғилган. Унинг ота-онаси асли афғонистонлик, Ўзбекистонда қочқин сифатида эса мухожиратда яшаган.\nГўзаллик танловининг финал босқичида жами 20 та иштирокчи қатнашди. Хаммаса улар орасидаги тўртинчи муслима қиз. Хабарларга кўра, айни ҳолатдан Англиядаги мусулмон гуруҳлари қаттиқ ранжиганини билдирмоқда.\nОзодлик радиосига берган итервьюсида 18 ёшли Хаммаса Кўҳистоний туғилган юрти Ўзбекистонни яхши хотирлаши ва уни ўзининг иккинчи ватани, деб билишини айтди.\n“Ҳаммаси учун катта раҳмат. Мен Ўзбекистонда туғилдим ва Ўзбекистондан жуда яхши хотиралар қолган. У менинг иккинчи ватаним эди, ҳаммангизга раҳмат”, - дейди Англия гўзали Хаммаса Кўҳистоний.


24 октябр 2021, Тошкент вақти: 04:50\nПрезидент Шавкат Мирзиёев Афғонистон ва Покистон раҳбарлари билан Тошкентдаги анжуманда - 16 июль, 2021\nТолибон Афғонистоннинг деярли бутун ҳудудини ўз назоратига олганига бир ойдан ошди.\nБаъзи давлатлар ҳануз Толибон бошчилигидаги ҳукуматга нисбатан эҳтиёт ёки мужмал позиция эгаллаб турибди. Лекин Афғонистон билан 160 километрлик чегарага эга Ўзбекистон Толибон билан мулоқот ва савдо қилишга ҳозирлигини кўрсатмоқда.\nОзод Европа-Озодлик радиосининг Марказий Осиё бўйича таҳлилчиси Брюс Панниернинг ёзишича, айримлар Ўзбекистоннинг Толибон билан мулоқот қилишга тайёрлигини прагматик қарор, деб ҳисоблайди.\nАфғонистонда Ўзбекистоннинг турли экстремистик гуруҳларга қўшилган фуқаролари бор. Уларнинг айримлари Толибон билан иттифоқчи, бошқалари иттифоқчи эмас ёки мухолиф.\nЎзбекистон ҳукумати бу шахсларнинг Ўзбекистонга ҳеч қачон қайтмаслигини афзал кўради. Толибон ҳеч кимга Афғонистон ҳудудидан қўшни давлатларга ҳужум уюштириш йўлида фойдаланишга йўл қўймасликка кафолат берган.\nҚўшни Тожикистонда худди шундай хавфсизлик хавотирлари бор, аммо мамлакат ҳукуматининг Толибон билан мулоқот қилиш нияти йўқ.\nҲокимиятда ким бўлишидан қатъи назар, Афғонистон билан алоқаларни узиш Ўзбекистонга қимматга тушади. Аслини олганда, икки мамлакатни боғлаб турадиган алоқалар 20 йил аввалгидан кўра анча мустаҳкам. Бундан фақат Ўзбекистон ва Афғонистон манфаат кўрмайди.\nЎзбекистон президентининг Афғонистон бўйича махсус вакили Исматулла Эргашев Ўзбекистон Афғонистон билан автомобиль ва темир йўл қатновини тиклашини маълум қилди. Ўзбекистоннинг Афғонистон билан автомобиль ва темир йўл алоқалари 2001 йил охирида толибларнинг олдинги тузуми ҳокимиятдан четлатилганидан кейин анча яхшиланган.\nОсиё тараққиёт банкининг (ОТБ) Марказий Осиё минтақавий иқтисодий ҳамкорлик (CAREC) ёки Хитойнинг «Бир камар, бир йўл» ташаббуси (Belt and Road Initiative, BRI) каби лойиҳалар Ўзбекистон ва Афғонистон ўртасидаги мавжуд алоқаларни яхшилади. Шунингдек, улар Хитой ва Европага етиб борадиган янги транзит йўлларини яратди.\nЎзбек линияси орқали НАТО Европадан Афғонистонга юк ва асбоб-ускуна олиб борган ва қайта олиб кетган.\nЎзбекистонни Афғонистон билан 1982 йилда Амударё бўйлаб қурилган «Дўстлик» кўприги боғлаб туради. Кўприк орқали совет қўшинлари Афғонистонга олиб кирилган ва олиб чиқилган. Ҳозирги кунда кўприк орқали кўплаб Европа ва Осиё мамлакати Афғонистон билан савдо қилади.\n«Дўстлик» кўприги ўртасидан темир йўл ўтади. Аммо 10 йил олдин темир йўл Афғонистон ичида, Ҳайратонда тўхтар эди.\n2010 йилда линияни 75 км масофада жойлашган Мозори Шариф шаҳригача узайтириш ишлари бошланди. Мозори Шариф Афғонистон шимолидаги энг йирик шаҳардир.\nЯнги темир йўл 2011 йилда ишга туширилди. Лойиҳа қарийб 170 миллион долларга тушди. Унинг 165 миллион долларини ОТБ қоплади. Линия ёрдамида ташиладиган юк ҳажмини тахминан 4 минг тоннадан 25 – 40 минг тоннагача оширишни кўзланди. Аммо ҳозирга қадар бу кўрсаткичга эришилгани йўқ.\nХитойнинг «Бир камар, бир йўл» лойиҳаси ушбу темир йўл линиясидан фойдаланади. Линия Хитойни Афғонистон билан тўғридан-тўғри боғлайдиган ягона йўл бўлиб қолмоқда. Хитой юклари ортилган илк поезд 2016 йилнинг сентябрь ойида Афғонистонга етиб борган.\nБу орада Хитой Афғонистонга гуманитар ёрдам юборишга ваъда берди. Бу юкларнинг бир қисми, эҳтимол, Ўзбекистон орқали поездда юборилади.\nҚозоғистон ҳам Афғонистонга Ўзбекистон орқали буғдой экспорт қилиб келади. Бир ҳисоботга кўра, Қозоғистон 2020 йилда экспорт қилган уннинг учдан икки қисми Афғонистонга юборилган.\nАфғонистондаги шиддатли ўзгаришлар ва Афғонистон марказий банки захиралари музлатиб қўйилгани учун Қозоғистондаги дон ишлаб чиқарувчилар 3 миллион тоннага яқин буғдойга янги харидор топишга қийналмоқда.\nБунга қарамасдан, 21 сентябрь куни Қозоғистон қишлоқ хўжалиги вазири Ербол Қарашукеев Қозоғистон Афғонистонга буғдой ва ун экспортини давом эттиришини айтди.\nЎзбекистон Хитой, Қозоғистон ва бошқа жойлардан Афғонистонга бундай юк транзити учун тўлов олади.\nАйни пайтда Ўзбекистон Афғонистон билан бундай алоқага эга ягона мамлакатдир.\nТуркманистон Афғонистон чегарасидан унчаузоқ бўлмаган шаҳарларга борадиган иккита темир йўлга эга. Иккаласи ҳам Туркияни Кавказ орқали Афғонистон билан боғлайдиган «Афғон ложуварди» (Lapis Lazuli) транспорт коридорига уланган. Аммо бу маршрут янги: у 2018 йилда очилган. Туркманистон линиялари оз ривожланган ва яқин келажакда улар такомиллашишини кутмаса ҳам бўлади.\nТожикистонни Афғонистон билан фақат тоғлар орқали ўтадиган йўллар боғлаб туради. Шундай экан, Ўзбекистоннинг темир йўл йўллари Афғонистон билан савдо қилиш учун энг қулай йўлдир. Тез орада Ўзбекистон орқали юк ташиш янада фаоллашиши мумкин.\nЎзбекистон 2021 йил февраль ойида Покистон билан Мозори Шарифдан Кобулгача ва ундан нари Пешоваргача чўзиладиган 573 км узунликдаги темир йўлни қуриш тўғрисида шартнома имзолади. Бу линия Ўзбекистонни ва бутун Марказий Осиёни (Хитойни айтмаса ҳам бўлади) Араб денгизидаги портлар билан боғлайди.\nПокистон Бош вазири Имрон Хон июль ойида Тошкентда бўлиб ўтган Марказий Осиё – Жанубий Осиё форумида иштирок этди. У Тошкентга эрта бориб, Ўзбекистон президенти Шавкат Мирзиёев билан учрашди ва икки мамлакатни Афғонистон орқали боғлайдиган темир йўлни ётқизиш масаласини муҳокама қилди.\nХон 17 сентябрь куни Душанбеда бўлиб ўтган Шанхай ҳамкорлик ташкилоти (СЖҲТ) саммитида таклиф қилинаётган темир йўл линиясини яна муҳокама қилди.\nПокистоннинг Толибон билан узоқ йиллик муносабатлари ҳамда Ўзбекистон жангари гуруҳ билан дўстона алоқа ўрнатаётганини ҳисобга олсак, айни дамда Мозори Шариф – Пешовар темир йўли лойиҳасининг амалга ошиш эҳтимоли июль ойидагидан ҳам баландроқ.\n2016 йилда Ўзбекистон Афғонистон чегарасидан 2 км масофада жойлашган Термиз юк марказини очди. Бу мажмуа тахминан 40 квадрат гектар майдонни эгаллаган. Мажмуа Афғонистон билан Ўзбекистон ўртасида қуруқлик йўллари орқали савдо-сотиқ транзити учун мўлжалланган. Хабарларга кўра, Афғонистонда толиблар ҳокимиятни қўлга киритгандан сўнг, кенг кўламли марказ фаолияти сустлашган.\nЎзбекистон ҳукумати Афғонистонга гуманитар ёрдам юбормоқчи бўлган давлат ва ташкилотларга Термиздаги юк марказидан фойдаланишни таклиф қилди. Одатий савдо қайта тиклангунча бу қадам мажмуани ишлатиб туриш имконини беради.\nБирлашган Миллатлар Ташкилотининг Жаҳон озиқ-овқат дастури аллақачон Термиз юк марказида логистика марказини ташкил қилмоқда.\n2001 йилда Толибоннинг олдинги тузуми ҳокимиятдан ағдарилганидан бери Афғонистонга Тожикистон, Туркманистон ва Ўзбекистондан электр энергияси экспорт қилинади. Лекин Ўзбекистоннинг улуши шу кунгача энг кўп бўлиб келмоқда.\nОТБ ҳисоботида қайд этилишича, Афғонистон ишлатадиган электр энергиянинг 73 фоизи импорт қилинади. Унинг 57 фоизи Ўзбекистон, 22 фоизи Эрон, 17 фоизи Туркманистон, 4 фоизи Тожикистондан келади.\n2009 йилда Ўзбекистондан Кобулга 500 киловольт қувватга эга электр узатиш линияси ишга тушар экан, ОТБ Афғонистон пойтахтига илк маротаба «турғун электр энергияси» етказиб берила бошлаганини таъкидлаган эди.\nЎзбекистон Афғонистонга электр энергиясини юбориш учун қурган Гузар – Сурхон электр линиясини қуришга тахминан 93 миллион доллар сарфланган. Бу харажатларнинг бир қисми Ислом тараққиёт банки кредитлари ҳисобидан қопланган. Айни дамда Ўзбекистон электр энергияси Афғонистон учун жуда зарур.\n2018 йилда Сурхондарёдан Кобул шимолидаги Пули Хумрига борадиган 500 киловольт қувватли электр узатиш линиясининг 260 кмлик қисмини қуриш ишлари бошланган. Келишувга биноан, тахминан 150 миллион долларга баҳоланган лойиҳа учун Ўзбекистон 32 миллион доллар ажратади, қолган қисми эса Афғонистон ОТБдан олинган 110 миллион долларлик ссуда билан қоплайди.\nСурхондарёдан Пули Хумрига электр линияси қуриб битирилгач, Ўзбекистоннинг Афғонистонга электр энергияси экспорти қарийб 70 фоизга ошиши кутилмоқда. Лойиҳа якунланишига қанча қолаётгани аниқ эмас.\nАфғонистон электр энергияси импорти учун қанча тўлаётгани ҳақида турли тахминлар мавжуд. Аксар тахминларга кўра, мамлакат йилига 300 миллион доллар сарфлайди. Бу тўловларнинг ярмидан кўпини Ўзбекистон олади.\n2020 йил август ойида Ўзбекистон ва Афғонистон ўртасида электр энергиясини етказиб бериш бўйича 10 йиллик янги шартнома имзоланди. Толибон бошчилигидаги ҳукумат буни қандай тўлаши катта савол бўлиб қолмоқда. ШҲТнинг сентябрь ойида Душанбеда бўлиб ўтган йиғинида Мирзиёев Афғонистон марказий банкининг чет эл банкларидаги активларини эритишга чақиргани ажабланарли эмас.\nАгар Ўзбекистон Толибонга кескин муносабатда бўлса ва Афғонистон билан савдо-сотиқни тўхтатса ёки кескин камайтирса, сўнгги 20 йил ичида сарфланган вақт ва пул зое кетади. Бундан нафақат Ўзбекистон молиявий зарар кўрган, балки бошқа давлатлар ҳам Афғонистон билан Ўзбекистон орқали савдо қилиш имкониятидан маҳрум бўлган бўларди.\nМақола оригинали билан мана бу линк орқали танишиш мумкин.


26.11.2020 19:09 0 2186\nШвеция шаҳзодаси Карл Филипп ва унинг рафиқаси малика София коронавирусни юқтириб олишди, дея хабар берди «Aftonbladet» қирол саройи баёнотига таяниб. Иккаласининг ҳам топширган тест натижалари мусбат чиқди.\nМонархлар ўзларини яхши ҳис қилишмоқда. Улар ўз уйида изоляцияда бўлишади.\nШвеция қирол саройининг баёнотида қайд этилишича, яқин кунларда Швеция қироли Карл XVI Густав ва бошқа оила аъзолари ҳам коронавирусга текширилади.\nКарл Филипп оилада иккинчи фарзанд, лекин Швеция қиролининг ёлғиз ўғли ҳисобланади. Унинг опаси ва синглиси бор — валиаҳд малика Виктория ва малика Мадлен.\nЭслатиб ўтамиз, аввалроқ Швецияда коронавирус туфайли қатъий чекловлар жорий этилганди. Қироллик аҳолисига жамоат жойларида саккиз кишидан ортиқ тўпланиш қонун билан тақиқлаб қўйилди.\nШвеция Шаҳзода малика коронавирус Карл Филипп


Халқаро янгиликлар, 22 феврал 2013\nЭронга нисбатан босим кучаймоқда\nЭрон мукаммалроқ центрифугаларни ишга тушираётганига оид ҳисоботлар ортида Теҳрон ҳукуматига нисбатан халқаро босимлар кучаймоқда. БМТ қошидаги Атом энергияси халқаро агентлиги пайшанба куни эълон қилган ҳисоботга кўра, центрифугалар Натанздаги ядровий заводга ўрнатилмоқда.\nҚўшма Штатлар Эроннинг бу ҳаракати “провокацион қадам” бўлишини баён қилди. Британия эса, бу вазият “жиддий ташвиш” келтириб чиқаришини таъкидлади.\nЭроннинг ашаддий рақиби Исроил Исломий Республика атом бомбасида ишлатилиши мумкин бўлган бойитилган уранни қўлга киритишга бевосита яқинлашди, дея баёнот берди.\nАЭХАга кўра, Натанзда ўрнатилиши айтилаётган центрифугаларнинг ишга туширилиши Эронга уранни бойитиш жараёнини жиддий тарзда тезлатиш имконини беради, дея маълум қилди.\nҒарб давлатлари Эронни яширин тарзда ядровий қурол ишлаб чиқаришга уринаётганликда айблаб келади. Теҳрон бу айбловларни рад этади.\nКеласи ҳафта Қозоғистонда Эрон билан олти қудратли давлат ўртасидаги музокараларнинг навбатдаги босқичи бўлиб ўтади.\nҚотилликда айбланаётган машҳур паралимпиячи Писториусни гаровга қўйиб озод қилиш масаласи кўрилмоқда\nОскар Писториус ўз қаллиғини қасддан ўлдирганликда айбланмоқда.\nЖанубий Африка суди югуриш бўйича паралимпия чемпиони, ўз қаллиғини қасддан ўлдирганликда айбланаётган Оскар Писториусни гаров эвазига қўйиб юбориш масаласини тўрт кундан бери кўриб чиқмоқда.\nЖума куни судда чиқиш қилган прокурор Жерри Нел ногирон спортчи Писториус қилмиши учун “қамоққа тушиши муқаррар” эканини яхши тушуниши ва шу боис унинг қочиб кетиши эҳтимоли юқорилигини таъкидлаб, гаров эвазига қўйиб юборилмаслиги лозим, деди.\nЎз навбатида адвокатлар Пситориус жуда машҳур одам бўлгани важидан қочиши мумкинлигини эҳтимолдан соқит қилмоқдалар.\nҚораловчилар Писториус 14 феврал кунги ҳодисада ўз қаллиғи 29 ёшли модел Рива Стинкампни, у ваннахонада қамалиб олган пайтда отиб ўлдирганликда айбламоқдалар.\n26 ёшли Писториуснинг ўзи Стинкампни тасодифан, уйни тунагани кирган босқинчи, деб ўйлаб отиб қўйганини иддао қилмоқда.\nИккала оёғи йўқ спортчи углерод тўқимали махсус металлдан тайёрланган протезлар ёрдамида халқаро мусобақалардан иштирок этади ва Жанубий Африкада қаҳрамон ҳисобланади. 2012 йилги Лондон Олимпиадасида Писториус нафақат паралимпия ўйинлари, балки ёзги олимпиаданинг асосий қисмида етти мучали соғ спортчилар билан беллашди.\nСуд Писториуснинг гаров эвазига озод этилиш сўровини кўриб чиқади\nБугун, 22 феврал куни Жанубий Африканинг Претория шаҳри суди ўз қаллиғини ўлдирганликда айбланаётган таниқли паралимпиячи Оскар Писториусни гаров пули эвазига озодликка чиқиш сўровини кўриб чиқади.\nПрокурорлар олти карра паралимпиада чемпиони Писториусни 14 феврал куни ўз уйида 29 ёшли Рива Стинкампни қасддан отиб ўлдирганликда айбламоқда.\nАмпутант спортчи Оскар Писториуснинг айтишича, у Стинкампни хатолик туфайли – уни уйга кирган ўғри деб ўйлаб отиб қўйган.\nСпортчи адвокатлари уни ҳеч қаерга қочмаслигини айтиб, суддан уни гаров эвазига озод этишни сўрашган.\nМиср президенти парламент сайловлари муддатини белгилади\nМиср президенти Муҳаммад Мурсий парламент сайловларини 27 апрелда бошланиб, июн ойида тугаши ҳақида қарор чиқарди.\nҚарорга кўра, сайловлар тўрт босқичда бўлиб ўтади ва Миср парламенти қуйи палатаси – Халқ ассамблеяси 6 июн куни ўз йиғинини ўтказади.\nПайшанба куни парламент юқори палатаси – Шўро кенгаши Конституциявий суд тарафидан ўзгартиришлар киритилган сайловларга оид қонунни қабул қилди.\nСайловолди кампаниясида партиялар икки гуруҳга – президент Муҳаммад Мурсийни қўлловчи исломчи партиялар ва 2011 йилги инқилобдан сўнг кутилган демократик ўзгаришлар юз бермаётганини иддао қилаётган дунёвий қарашларга эга партияларга бўлиниши кутилмоқда.\nМиср парламенти қуйи палатаси ўтган йили сайловларни ноқонуний деб топган Конституциявий суд қарори билан тарқатилган эди.\nДамашқдаги йирик портлашда 60 дан ошиқ киши ҳалок бўлди\nСурия пойтахти Дамашқ шаҳри марказида бомба ўрнтатилган автомобил портлашида 60 дан ошиқ киши ҳалок бўлди.\nБомба портлаши пайшанба куни иқтидордаги Баас партияси қароргоҳи ва Россия элчихонаси яқинида юз берган.\nСурия расмий телевиденияси портлашда ҳалок бўлганлар сони 53 нафар бўлгани ҳақида хабар берди. Мухолифат фаоллари эса камида 59 киши ўлганини иддао қилмоқда.\nПайшанба кунги портлаш кучлилиги ва қурбонлар сони бўйича оммавий исёнлар бошланган 2011 йилдан бери Дамашқда юз берган энг катта портлаш экани айтилмоқда.\nРоссия элчихонаси портлаш натижасида бинонинг бир неча деразаларидаги ойналар сингани, аммо бошқа зарар етмаганини маълум қилди.\nСурия расмий хабарларида "террорчилик амалиёти", деб баҳоланаётган бу портлашга қайси тараф масъул экани ҳозирча аниқ эмас.


Қирғизистон электр таъминотидаги узилиш туфайли икки соатдан кўпроқ вақт давомида электр таъминотисиз қолди - ҚИРҒИЗИСТОН ЯНГИЛИКЛАРИ\nҚирғизистонда 25-январда тушга яқин электр энергияси кутилмаганда ўчиб қолди. Ўлка икки соатдан ортиқ вақт электр энергиясиз қолди.\nҚозоғистон билан Ўзбекистонинг айрим ҳудудларида ҳам ёруғлик ўчгани маълум бўлди. Марказий Осиёнинг уч давлати ҳам ягона энергетика ҳалқасига туташган.\nКейинроқ Ўзбекистоннинг энергетика вазирлиги электр энергиясини ўчиши Қозоғистон ҳудудида бўлган авария сабаб бўлганини маълум қилди. Бироқ қозоқ томон электр энергиясини ўчишига Ўзбекистон билан Қирғизистоннинг энерготизимида электр тармоғидаги қувватнинг ортиши сабаб бўлганини билдирди.\nЭлектр энергиясининг ўчиши интернет ва мобил алоқани, иссиқ ва совуқ сувнинг берилишида ҳам муаммога сабаб бўлди. Бироқ коммунал хизматлари кучайтирилган режимга ўтди.\nҚирғизистоннинг Энергетика вазирлиги ёруғликни босқичма-босқич бериш бир неча соат вақт талаб қилишини билдирди. Энергетика вазирлиги ИЭМ ва ГЭСда ҳеч қандай авария бўлмаганини билдирди.\nСоат 14:30лар атрофида Бишкекда, Ўшда ва Қирғизистоннинг бир қатор вилоят туманларида электр энергияси берила бошлади.\n«Энергетика вазирининг топшириғи билан энергокомпаниялар ягона энергоҳалқа бўйича босқич билан электр энергиясини беришни бошлади. Ўлканинг электр энергиясини изга солувчи йирик объектлари штат режимида ишламоқда. Дастлабки маълумотлар бўйича, Марказий Осиёдаги электр энергияси системасидаги носозлик ҳудудни энергосистемаларини бири сабаб содир бўлган», — деб ёзди Қирғизистон миллий энергетика тармоғининг матбуот котиби Элзада Саргашкаева.\nАввалги мақолаKEGOC: Олмаота шаҳрида электр энергиясини бериш тартибга келтирилди\nНавбатдаги мақола«Ташиевнинг схемаси»: «Қирғиз Петролеум» Болот Темировни судга беришга тайёр


«Агробанк»дан «Банкирлар сабоғи» - Daryo\n19:30, 22.01.2020 9115\n«Агробанк»дан «Банкирлар сабоғи»\nРеспубликадаги етакчи молия муассасаларидан бири — «Агробанк» ўқувчилар ўртасида молиявий саводхонликни оширишда фаол иштирок этмоқда. Хусусан, банк масъул ходимлари томонидан Тошкентдаги 173-сонли умумтаълим мактабида «Банкирлар сабоғи» мавзусида амалиёт дарси ташкил қилинди. Бу ҳақда банк матбуот хизмати хабар берди.\nДарсда ҳодимлар томонидан тақдимот ўтказилиб, болаларга банк фаолияти, ишлаш тамойиллари, ходимлар вазифалари ҳақида маълумот берилди. Бундан ташқари ўқувчилар «Агробанк» тарихи билан танишиб, унинг бугунги фаолияти ва хизматлари ҳақида керакли тасаввурларга эга бўлди.\nЎқув амалий дарсларнинг юқори синф ўқувчиларида ўтказилиши ҳам келажакда уларнинг касб танлашларида катта туртки бўлди.\nБундай тадбирларнинг ўтказилиши ўқувчиларнинг молиявий саводхонлигини оширишга хизмат қилади. «Агробанк» томонидан ушбу ўзига хос «Банкирлар сабоғи» республиканинг бошқа ҳудудларида ҳам ташкил этилмоқда.\n14:50, 26.02.2020 186169\n10:15, 25.02.2020 124583\n07:44, 26.02.2020 120126\n15:44, 25.02.2020 109251


Германиялик жаз қўшиқчиси Ўзбекистон бўйлаб концерт сафарини уюштиради – Газета.uz\nГерманиялик жаз қўшиқчиси Ўзбекистон бўйлаб концерт сафарини уюштиради\nЎзбекистонда «замонавий немис жази овозларидан бири» Пэт Эпплтон концерт беради.\n19 май 2016, 11:53 Маданият\nГерманиялик жаз қўшиқчиси Пэт Эпплтон ўзбек мусиқачилари билан ҳамкорликда Ўзбекистон бўйлаб концерт сафарини ташкиллаштиради. Сафар ГФРнинг Тошкентдаги элчихонаси томонидан Ўзбекистон Маданият ва спорт ишлари вазирлиги ва Ўзбекистон Давлат консерваторияси билан ҳамкорликда ташкиллаштирилмоқда.\nЭлчихона матбуот хизмати хабарига кўра, концертлар 23 май куни Тошкентдаги Ўзбекистон Давлат консерваториясида, 24 май куни Жиззах шаҳар 1-сонли болалар мусиқа ва санъат мактабида ва 26 май куни Навоий шаҳар маданият ва санъат коллежида бўлиб ўтади. Бундан ташқари Пэт ушбу ўқув даргоҳларида қўшиқчиликдан маҳорат дарслари ҳам ўтказади.\nКонцертлар давомида Пэт Эпплтонга Қосимжон Назаров (қашқар рубоб), Нодира Мелибоева (чанг), Рамил Исанбаев (бас-гитара) ва Зиядулла Абдуллаев (урма зарбли чолғу) каби ўзбек мусиқачилари ҳамроҳлик қилишади.\nМазкур концертлар. Пэт (Патриция) Эпплтон немис миллатига мансуб аёл ва либериялик эркак оиласида дунёга келган. Университетда сиёсатшунослик йўналиши бўйича таҳсил олаётган вақтида у қўшиқчи сифатида ишлай бошлаган ва тез орада ўзига сиёсат жарчиси бўлишдан кўра мусиқа элчиси бўлиш кўпроқ мос келишини англаб етган.\nҚўшиқчилик бўйича таълим олганидан кейин у «De Phazz» мусиқий жамоасига қўшилади ва «Jazzkantine» жаз гуруҳи, «Nighthawks» ёки «Bahama Soul Club» каби гуруҳлар билан биргаликда муваффақиятли чиқишлар қилади.\nБугунги кунда Берлин шаҳрида яшаётган Пэт «замонавий немис жазининг энг муҳим овозларидан бири» (3sat) саналади ва «De-Phazz» гуруҳи билан биргаликда бутун дунё бўйлаб концерт сафарларига чиқади.\nКонцертларга кириш бепул таклифнома чипталари орқали амалга оширилади. Маълумотлар бўйича қуйидаги телефон рақамларига мурожаат қилиш мумкин: 1208426 (Тошкент), (372) 2239054 (Жиззах) ва (436) 2260613 (Навоий).\n«Газета.uz» 17 839


Месси яна Роналдудан ўтди, «ПСЖ» ниҳоят топ-клуб. ЕЧЛда тур якунлари\n13:10 / 29.11.2018 19984\n«Трибуна» чоршанба оқшомида ўтказилган ЕЧЛ ўйинлари натижаларини келтириб ўтади. Бу ўйинлардан кейин «Атлетико» «Порту», «Шальке» ва Дортмунднинг «Боруссия» клублари ҳам кейинги босқич масаласини ҳал қилган жамоалар қаторига қўшилди. Ўтган мавсумда финалда ўйнаган «Ливерпуль» эса бу мавсумда гуруҳда қолиб кетиши мумкин.\n«Атлетико» «Монако»ни қулатди\n«Атлетико» (Испания) - «Монако» (Франция) - 2:0 (2:0)\nГоллар: Коке, 2 (1:0). Гризманн, 24 (2:0).\nАниқ ижро этилмаган пенальти: Фалькао, 83 (хато)\nОгоҳлантиришлар: Гризманн, 45. Тилеманс, 54. Савич, 62. Бьянкон, 68. Партей, 86. Филипе Луис, 90+1.\nЧетлатиш: Савич, 82 (қўл билан ўйин, иккинчи сариқ карточка).\nҲакам: Гестраниус (Финляндия).\n28 ноябрь. Мадрид. «Ваньда Метрополитано» стадиони\nБу мавсум «Монако» учун барча фронтларда жуда муваффақиятсиз кечмоқда. Эҳтимол шу туфайли Тьерри Анри «Атлетико»га қарши ўйинда таркибни тубдан ўзгартирган ва асосан ёш футболчиларни майдонга ташлагандир. Лекин клубда Европа Лигаси учун имконият бор эди. Бир неча кун олдин «Монако» Франция чемпионатида ниҳоят ғалабага эришиб, 12 учрашув давом этган ғалабасиз сериясига якун ясаганди. Шундан сўнг Анри Бенжамин Хенрихс, Радамель Фалькао, Софьян Диоп ва Юсеф Аита Беннассерни захира ўриндиғида қолдирди. Головин яна асосий таркибда тушди.\nБиринчи бўлимда воқеалар ривожи мантиқан давом этди. 2:0 - «Атлетико» фойдасига. Мадридликлар ўйинни ишонч билан назорат қилишди ва рақибга ҳеч қандай имконият қолдирмади. Биринчи гол 87-сонияда Коке томонидан урилди, бу гол «матрасчилар»нинг ЕЧЛ тарихида урган энг тезкор голи, монегаскликларнинг турнир тарихида ўтказган энг тезкор голи бўлди.\nИккинчи бўлимда Анри майдонга Фалькао, Диоп ва Тюрам-Юльенни туширди. Монегаскликлар ўйинида кучайиш сезилди, Фалькаода голли вазиятлар бўлди. Ўйин охирида «Атлетико» ўзи муаммо туғдирди. Тилеманснинг жарима майдонига узатмасини Савич қўли билан қайтарди — «нуқта»ни кўрсатди. Стефанга эса иккинчи сариқ карточкани. Аммо Фалькао тепган тўп дарвозага аниқ бормади. Бу турнирдаги биринчиси эмас, бунгача у «Тоттенҳэм» ва «Сити» дарвозаларига ҳам пенальтидан гол ура олмаганди.\n«Монако» ЕЧЛдаги 5 ўйинда атиги бир очко олди, «Атлетико» кейинги босқич йўлланмасини ҳал қилди.\nГол йўқ, рекорд бор\nБоруссия Д – Бюрки, Пишчек, Аканджи, Загаду, Диалло (Хакими, 80), Витцель (Дилэйни, 90), Дауд, Пулишич, Ройс, Геррейру (Санчо, 73), Пако Алькасер.\nБрюгге – Хорват, Мата, Пулен, Мехеле, Денсвил, Вормер (Декарли, 90), Накамба, Амрабат, Бонавентуре (Ритс, 76), Уэсли (Опенда, 90), Ванакен.\nОгоҳлантиришлар: Денсвил (14), Пако Алькасер (45).\n«Атлетико» ва «Монако» ўйинидан кейин бошланган бу учрашувда интрига йўқолди. Энди учиинчи ўриндан пастга тушиб кетмаслиги аниқ бўлган бельгияликларни Европа Лигаси йўлланмаси ҳам қониқтирарди. «Боруссия»га эса плей-офф йўлланмасини ҳал қилиш учун 1 очко кифоя эди.\nБу ўйин бошланиши биланоқ дортмундликларда рекорд ўрнатилди, жамоа ҳимоячиси Пишчек учун бу ЕЧЛдаги 45-ўйин бўлди. У Штефан Ройтерга тегишли бўлган клуб рекордини янгилади.\nЭриксен - нажоткор\n«Тоттенҳэм» – «Интер» – 1:0 (Эриксен, 80)\nГол: 1:0 – 80 Эриксен.\nТоттенҳэм – Льорис, Орье, Алдервейрелд, Вертонген, Дэвис, Сиссоко, Уинкс (Дайер, 87), Лукас Моура (Сон Хин Мин, 62), Алли, Ламела (Эриксен, 70), Кейн.\nИнтер – Ханданович, Д`Амброзио, де Врей (Миранда, 82), Шкриньяр, Асамоа, Весино, Брозович, Политано (Кейта Бальде, 83), Наингголан (Валеро, 44), Перишич, Икарди.\nОгоҳлантиришлар: Алдервейрелд (28), Ламела (45), де Врей (70), Сон Хин Мин (73), Валеро (81).\n«Уэмбли»да кечанинг энг интригали ўйинларидан бири бўлиб ўтди. Лондонликлар фақат тўртинчи турдан кейингина плей-офф учун пойгага қўшилганди. Кейинги ҳафталарда жамоа ўз ўйинини топиб олди, аввалига ички чемпионатда «Челси»га қарши ёрқин ўйин кўрсатилиб, ишончли ғалабага (3:1) эришилди, кейин эса Лучано Сапллетти жамоаси таслим этилди.\nМайдон эгалари ўйинни ҳужумкор руҳда ўтказишди, аммо биринчи бўлимда тўп дарвозага кирмади. Вазиятлардан бирида Уинкснинг зарбаси дарвоза тўсинидан қайтди, қолаверса меҳмонлар етакчиси Найнголан биринчи бўлим охирида жароҳат олиб сафдан чиқди.\nИккинчи бўлимда Дайер Эриксеннинг ажойиб пасини голга айлантира олмади. Лекин захирадан ўйинга қўшилган даниялик футболчининг ўзи барибир гол урди.\n— C More Sport 🇫🇮 (@CMoreSportFi) 28 ноября 2018 г.\n«Тоттенҳэм» энди жадвалда «Интер»дан олдинда, энди жамоа охирги турда «Камп Ноу»да, гуруҳ масаласини ҳал қилиб бўлган «Барселона»га қарши ўйинда қаҳрамонлик кўрсатиши талаб этилади.\n«ПСВ» – «Барселона» – 1:2\nГоллар: де Йонг, 82 – Месси, 61. Пике, 70\nПСВ – Зут, Думфрис, Швааб, Виргевер, Тасенде, Росарио, Хендрикс (Гутьеррес, 71), Перейро (Мален, 71), де Йонг, Лосано, Бергвейн (Ромеро, 79).\nБарселона – тер Стеген, Нелсон Семеду, Пике, Лангле, Альба, Видаль, Бускетс, Ракитич, Дембеле (Денис Суарес, 80), Месси, Коутиньо (Малком, 69).\nОгоҳлантиришлар: Хендрикс (25), Гутьеррес (83), де Йонг (83), Альба (86), Пике (90).\nЎтган турда плей-офф масаласини ҳал қилган «Барселона» ўз тарихида йигирманчи марта ЕЧЛ гуруҳи ғолиби бўлганди. Аммо Эйндховенда жамоа қийинчиликка дуч келди. Аввалига Перейронинг зарбаси дарвоза устунини зир титратди, де Йонгда кетма-кет голли вазиятлар юзага келди. Унинг биринчи бўлим охиридаги зарбаси дарвоза тўсинига тегди. Биринчи бўлим қаҳрамони 8та сэйв қилган (бу мавсумдаги рекорд) тер Штеген бўлди.\nТаблода ноллар ёниб турарди, аммо меҳмонлар сафида индивидуал маҳоратли футболчилар етарли эди. Савия ўз сўзини айтди ва Месси катта саҳнага чиқди.\nУ дастлаб ўзи ҳимоячилар ва дарвозабонни шошириб қўйиб ҳисобни очди, кейинроқ жарима зарбасини ижро этиб, тўпни дарвоза қаршисидаги Пикенинг оёқларига қўндирди.\nЭнди Месси Чемпионлар лигасида бир клуб сафида урилган голлар сони бўйича яна Криштиану Роналдуни ортда қолдирмоқда: аргентиналик футболчи ҳисобида энди ЕЧЛда урилган 106 гол мавжуд, португалиялик футболчи эса бу мавсумда оқсамоқда, у 5 ўйинда фақат битта гол билан кифояланган.\n«ПСЖ» (Франция) - «Ливерпуль» (Англия) - 2:1 (2:1)\nГоллар: 1:0 – 13 Бернат, 2:0 – 37 Неймар, 2:1 – 45, пенальти Милнер.\nЛиверпуль – Алиссон, Гомес, Ловрен, ван Дейк, Робертсон, Вейналдум (Кейта, 66), Ҳендерсон, Милнер (Шакири, 77), Салоҳ, Фирмино (Старриж, 71), Мане.\nОгоҳлантиришлар: Вейналдум (17), Верратти (24), Гомес (34), Старриж (84), ван Дейк (90), Робертсон (90), Неймар (90), Кейта (90).\nНоябрь ойидаёқ «ПСЖ» ва «Ливерпуль» ўйини ҳаёт-мамот ўйинига айланишини кўпчилик кутмаганди. Парижликлар ички чемпионатда ҳеч кимни аяб ўтиришмаяпти, «Монако» 4:0, «Лион» 5:0, «Марсель» 2:0 ҳисобларида мағлуб этилди. Парижликлар Неймар ва Мбаппе бир вақтда жароҳат олиб, сафдан чиққан вақтда ҳам 3 очко олишда давом этди.\nАммо Чемпионлар лигасида барчаси тескари кетди. Жамоа «Ливерпуль» билан ўйингача фақат бир марта ғалабага эришганди - Парижда «Црвена Звезда» мағлуб этилган, «Ливерпуль»га қарши сафар ўйини бой берилган, «Наполи» билан икки ўйин ҳам дуранг ҳисобларда тугаганди. Бешинчи турда ҳам очко йўқотса, «ПСЖ» ЕЧЛ билан қишдаёқ хайрлашишига тўғри келарди. Шу билан жамоа мавсумдаги мотивацияни йўқотарди. Ахир Неймар, Мбаппе ва Буффон Европа Лигасида ўйнаш учун Парижга келишганмиди?\nПарижликлар илк дақиқаларданоқ ўз футболларини намойиш эта бошлашди. Жамоа ўз қаршисида «Ливерпуль» эмас, худди Франция дивизиони жамоаси тургандек ўйнади. «ПСЖ» Клопп кутганидек қарама-қарши курсларда ўйнамади, балки шунчаки футбол ўйнади: ақлда, оёқда, тезликда ва геометрияда устун келди.\nБиринчи бўлимда «ПСЖ» берган 7 зарбадан 6таси дарвозага етиб борди, икки аниқ зарба голга айланди. Дастлаб ҳимоячи Бернат ҳисобни очди. Бу вазиятда мерсисайдликлар майдон марказида қўпол хатоларга йўл қўйишди ва қарши ҳужум гол билан якунланди.\n#PSGLIV Bernat goal.\nPSG took advantage of having 2 world class dribblers + ball carriers in Neymar & Di Maria to hold off Liverpool's pressing. Henderson, Milner & Wijnaldum were presented with a choice: vacate their slot to press Neymar & Di Maria or hold off their position pic.twitter.com/lv7euHpvZy\n— Half-space (@SpaceHalf) 29 ноября 2018 г.\nМеҳмонлар ҳам ҳужумлар уюштиришди, аммо голли вазиятлар юзага келавермади. «Ливерпуль» бу мавсумда сафар ўйинларида ҳеч нарса қила олмаяпти, «Наполи» ва «Црвена Звезда»га қарши ўйинларда гол ура олмасдан мағлуб бўлди.\nИккинчи гол Салоҳ рақиб ҳудудида хато пас бериши ортидан юзага келди. Тўпни эгаллаб олган Неймар ва Мбаппе 3та пас билан бутун майдонни кесиб ўтишди. Улар билан бирга жарима майдонига кирган Каванининг зарбасини Эдерсон қайтарди, аммо Неймар қайтган тўпни дарвозага аниқ йўллади. Неймар энди Какани ортда қолдирган ҳолда ЕЧЛ ўйинларидаги энг яхши бразилиялик тўпурарга айланди (31 гол).\n— Hamza (@Ronaldoversesx) 28 ноября 2018 г.\nИккинчи бўлимда Ди Мария жарима майдонида Манени йиқитди ва липерпулликларнинг штатдаги пенальтисти Милнер ҳисобни қисқартирди. Шундан кейин парижликлар сунъий равишда ўйин темпини пасайтиришди. Милнернинг голидан кейин мерсисайдликларда умид пайдо бўлди, аммо Милнернинг пенальтидан зарбаси 90 дақиқа давомида берилган ягона аниқ зарба бўлиб қолди. «ПСЖ» иккинчи ўринга кўтарилди, «Ливерпуль» энди охирги турда ўз майдонида «Наполи»дан гол ўтказмасдан ғалаба қозониши (ёки икки тўп фарқи билан) шарт.\n«Наполи» - «Црвена Звезда» – 3:1 (Ҳамшик, 11. Мертенс, 33, 52 – Бен Набуан, 57)\nНаполи – Оспина, Максимович, Альбиоль (Хюсай, 46), Кулибали, Мариу Руй, Кальехон (Рог, 86), Аллан, Гамшик, Фабиан Руис, Инсинье (Зелиньски, 77), Мертенс.\nЦрвена Звезда – Борян, Гобелич, Дегенек, Бабич, Родич, Срнич (Йованчич, 64), Крстичич, Бен-Набуан, Марин, Симич (Эбесилио, 77), Стоилькович (Йовелич, 46).\nОгоҳлантиришлар: Крстичич (45), Йованчич (75), Гобелич (81), Хюсай (89).\nЎтган турда белградликлар «Ливерпуль»ни нокаутга учратишганди. Карло Анчелотти шогирдлари ҳам биринчи турда Белградда муваффақиятсизликка учрашган ва голсиз дуранг билан қайтишганди. Серблар ўз очколарини ўз майдонларида қўлга киритишмоқда, жамоа Париж ва Ливерпулдаги икки сафар ўйинида тўплар нисбати бўйича 1:10 кўрсаткичини қайд этишганди.\nНеаполда сербларнинг «қўрқинчли туши» давом этди. Ўйин бошидаёқ Ҳамшик ҳисобни очди. Қолганини Мертенс давом эттирди. Дрис ўз дублидан кейин Чемпионлар лигасидаги энг самарадор бельгиялик бўлиб олди (10 гол), у «Наполи»нинг еврокубокларда энг кўп гол урган футболчиси мақомини Каванидан тортиб олди (Европа Лигасидаги голлар қўшиб ҳисобланганда жами 20 гол). Шунингдек, унинг «Неапол»да барча турнирлар доирасидаги ўйинларда урган голлари сони 100тага етди.\nЭнди итальянлар «Энфилд»да дуранг учун ўйнашади, 1:2 ёки 2:3 ҳисобидаги мағлубият ҳам жамоани қониқтириши мумкин.\n«Локомотив» (Россия) – «Галатасарой» (Туркия) – 2:0 (1:0)\nГоллар: Донк, 43 - автогол (1:0). Игнатьев, 54 (2:0).\nТурклар Москванинг совуқ ҳавосида ўз ўйинини кўрсата олмади. Бешинчи турга келиб, «Локомотив» плей-оффга чиқиш имкониятини йўққа чиқарганди. Бешинчи турда эса Юрий Сёмин шогирдлари «Галатасарой»нинг имкониятини ҳам йўққа чиқаришди.\nБиринчи бўлимда Криховякнинг зарбасини меҳмонлар ҳимоячиси Донк дарвозага тўғрилаб юборди. Иккинчи бўлимда Игнатьев ғалабани таъминлаган голни урди.\nЭнди «темирйўлчилар» Европа Лигаси йўлланмаси учун «Галатасарой» билан рақиб бўлади. Охирги турда москваликлар жамоаси мотивациясиз «Шальке»ни енгиши, «Галатасарой» гуруҳ пешқадамлиги учун ўйнайдиган «Порту»ни енгишидан осонроқ.\n«Порту» – «Шальке» – 3:1\nГоллар: Эдер Милитау, 52. Корона, 55. Марега, 90+4 – Бенталеб, 89, пенальти\nМосквадаги ўйиндан кейин Лиссабондаги ўйинда интрига қолмади. «Порту» ҳам, «Шальке» ҳам автоматик равишда кейинги босқич йўлланмасини ҳал қилди. Бундай вазиятда футболчилар ўз завқлари учун тўп тепишади, мезбонлар яхшироқ тўп тепишди. Аммо биринчи бўлимда Ферманн кетма-кет қаҳрамонликлар кўрсатиб, дарвозаси дахлсизлигини сақлаб қолди.\nУ иккинчи бўлимда «Порту» бурчак тўпидан кейин ҳисобни очгунича жамоани қутқаришда давом этди. Шундан кейин Сержиу Консейсау шогирдлари яна иккита гол уришди.\nЭнди «Локомотив» «Порту» охирги турда Истанбулда ҳам шундай ўйин кўрсатишига умид қилиши керак бўлади. Лиссабонликлар ҳужумчиси Марега эса Истанбулда португал футболи афсонаси, ЕЧЛнинг қаторасига 4 ўйинида гол урган Мариу Жарделнинг натижасини такрорлашга уриниб кўради.\n«ПСЖ» Мбаппенинг навбатдаги голи ва Ди Мариянинг дубли эвазига «Марсель»ни мағлуб этди\nСульшер-тайм! «ПСЖ» ва Буффон учун яна бир даҳшатли оқшом


ЎзА - Уй-жой коммунал хизмат кўрсатиш тизими янгиликлари\nУй-жой коммунал хизмат кўрсатиш тизими янгиликлари\n08.08.2017 14:28 Чоп этиш версияси\nПрезидентимизнинг 2017 йил 18 апрелдаги “Уй-жой коммунал хизмат кўрсатиш тизимини бошқаришни янада такомиллаштириш чора-тадбирлари тўғрисида”ги фармони асосида Ўзбекистон Республикаси Уй-жой коммунал хизмат кўрсатиш вазирлиги ва унинг таркибида вилоятлар уй-жой коммунал хизмат кўрсатиш бошқармалари ҳамда туман (шаҳар) бўлимлари ташкил этилди.\nУй-жой коммунал хизмат кўрсатиш ташкилотлари билан яқин ҳамкорлик асосида кўп хонадонли уй-жой фондини бошқариш ва ундан фойдаланиш тизимини янада такомиллаштириш, кўп хонадонли уйларни сақлаш қоидаларига риоя этилишини техник назорат қилиш бўйича самарали тизимни шакллантириш, аҳолига сифатли коммунал хизматлар кўрсатишни тубдан яхшилашга қаратилган мазкур фармон ва давлатимиз раҳбарининг “Ўзбекистон Республикаси Уй-жой коммунал хизмат кўрсатиш вазирлиги фаолиятини ташкил этиш тўғрисида”ги қарорига кўра, Самарқанд вилоятида ҳам вазирликнинг уй-жой коммунал хизмат кўрсатиш бошқармаси фаолияти йўлга қўйилди.\nБошқарма бошлиғи Рустам Сатторов янги тузилманинг мақсад ва вазифалари, асосий фаолият йўналишлари ҳақида ЎзА мухбирига қуйидагиларни гапириб берди:\n– Кейинги пайтда коммунал хизмат кўрсатиш соҳаси жиддий ислоҳотларга муҳтож бўлиб қолган эди – дейди Р.Сатторов. – Мақсад-вазифаси бир бўлган коммунал хизмат кўрсатиш корхоналари фаолиятида ҳамкорлик, бирдамлик йўқ эди. Натижада таъминотда кўплаб муаммолар юзага келиб, истеъмолчи ва таъминотчи муносабатларида бир-бирини тушунмаслик, ҳуқуқ ва мажбуриятларни бажармаслик ҳолатлари кўпайди. Бу, айниқса, кўпхонадонли уй-жой фондини бошқариш ва ундан фойдаланишда яққол кўзга ташланиб, аҳолининг ҳақли эътирозига сабаб бўлаётган эди. Шу нуқтаи назардан, Президентимизнинг соҳа фаолиятини янгича асосда ташкил этишга қаратилган фармон ва қарори ўз вақтида қабул қилинган ҳужжатлар бўлди.\nЯнги ташкил этилган бошқарма ва туман, шаҳарлардаги бўлимларга 83 штат бирлиги ажратилди. 14 туманда биттадан бўлим бошлиғи ва мутахассислар фаолият кўрсатади. Самарқанд ва Каттақўрғон шаҳарларида эса мутахассислар беш нафардан иборат. Ушбу ходимларнинг барчаси айнан уй-жой, коммунал соҳа мутахассислари орасидан саралаб олинмоқда.\nПрезидентимизнинг фармон ва қарорлари ҳамда Самарқанд вилояти ҳокимининг 2017 йил 4 июлдаги “Вилоят уй-жой коммунал хизмати кўрсатиш бошқармаси фаолиятини янада такомиллаштириш чора-тадбирлари тўғрисида”ги қарори асосида бошқарманинг мақсад ва вазифалари аниқ белгилаб берилди. Яъни вилоятда уй-жой коммунал хизмат кўрсатишда ягона давлат сиёсатини юритган ҳолда тармоқлараро мувофиқлаштириш, уй-жой фонди, ичимлик ва оқова сув, иссиқ сув ва иссиқлик энергияси тизимларини тубдан реконструкция ва модернизация қилиш, уй-жой фонди ва коммунал соҳа объектларини куз-қиш мавсумига тўлақонли тайёрлаш, аҳолини электр энергияси ва табиий газ билан узлуксиз таъминлашда тармоқлараро мувофиқлаштирилган чора-тадбирларни амалга ошириш фаолиятимизнинг асосий йўналишлари ҳисобланади.\nВилоят ҳокимининг қарори билан вилоят уй-жой коммунал хизмат кўрсатиш кенгаши ҳам тасдиқланди. Кенгаш таркибига вилоят ҳокимлиги вакиллари, коммунал хизмат кўрсатиш ташкилотлари раҳбарлари, соҳа олимлари, банк ходимлари ва меҳнат фахрийлари киритилди. Яқинда кенгашнинг дастлабки йиғилишини ўтказиб, айни пайтда олдимизда турган вазифалар, хусусан, кўп қаватли турар жойларни куз-қиш мавсумига тайёрлаш, коммунал хизмат кўрсатиш идоралари томонидан амалга оширилиши лозим бўлган профилактик тадбирлар белгилаб олинди.\nБугунги кунда олдимизда турган энг асосий вазифалардан бири кўп қаватли уйларни иссиқлик энергияси билан таъминлаш ҳисобланади. Чунки йиллар давомида технологиялар ва коммуникация тармоқларининг эскиргани, энергия сарфи ва дебитор қарздорликнинг ошиб бораётгани хизмат кўрсатиш сифатига салбий таъсир кўрсатмоқда. Самарқанд шаҳридаги мавжуд 1024 кўп қаватли уйнинг ҳозирча фақат 55 таси иссиқлик олишга тайёр экан.\nМазкур ҳолат давлатимизнинг эътиборида турибди ва бу муаммони бартараф этиш учун зарур чора-тадбирлар кўрилмоқда. Хусусан, 2018-2022 йилларда Самарқанд шаҳридаги кўп қаватли уйлар ва ижтимоий соҳа объектларини иссиқлик энергияси билан таъминлаш, иссиқлик тизимларини модернизация ва реконструкция қилиш бўйича техник лойиҳа ишлаб чиқилган. Унга кўра, шаҳарда 11 марказий иссиқлик узатувчи қозонхона, 26 локал қозонхона модернизация ва реконструкция қилинади. Шунингдек, 49 кичик локал қозонхона қуриш, 146,5 километр иссиқлик тармоғи, 853 кўп қаватли уйларнинг ички иссиқлик узатиш тармоғини реконструкция қилиш кўзда тутилган. Бу ишларга Жаҳон банки томонидан 88,3 миллион доллар ажратилган.\n2018 йилда ушбу йўналишдаги ишлар Каттақўрғон шаҳри ва Ингичка қўрғонида бошланиб, 80 дан зиёд қозонхона қурилади.\nБундай йирик лойиҳалар фақат иссиқлик таъминоти бўйича амалга оширилаётгани йўқ. Жаҳон банки кўмагида Самарқанд ва Каттақўрғон шаҳарлари сувоқова тизимини яхшилаш бўйича лойиҳа, Осиё тараққиёт банки ва бошқа халқаро молия институтлари иштирокида Қўшработда ичимлик сувини яхшилаш лойиҳасини амалга ошириш ишлари бошланган.\nФармонга мувофиқ, бошқармамиз сув таъминоти, канализация, иссиқлик таъминоти объектларини барпо этиш бўйича буюртмачи вазифасини ҳам бажариши мумкин. Эҳтиёж мавжуд ҳудудларда кўп қаватли арзон уй-жойлар қурилишини ҳам йўлга қўямиз. Бу аҳолига уй-жой ва коммунал хизматлар кўрсатиш борасида қулайликлар яратишда катта имкониятлар туғдиради.\nЯна бир жиҳатни алоҳида таъкидлаш керак. Шу пайтгача ҳар бир коммунал хизмат ташкилотида “Авария диспетчерлик хизмати” мавжуд эди. Бироқ улар номигагина ишларди, холос. Энди вилоят бўйича “Ягона авария-диспетчерлик ва тиклаш-таъмирлаш хизмати” фаолияти ташкил этилмоқда. Яъни ҳар бир ташкилотдаги авария хизмати қайта кўрикдан ўтказилиб, модернизация қилинади. Техник тайёргарлик, мутахассислар етарлилиги, тартиб-интизом борасидаги масалалар жойида ҳал этилади. Ҳар бир ташкилотдаги авария хизматлари бевосита “Ягона авария-диспетчерлик ва тиклаш-таъмирлаш хизмати” томонидан бошқарилади. Аҳолига қулай бўлиши учун 4 рақамли портал очиш режамиз бор. Ҳар бир мурожаат қатъий назоратга олиниб, ижроси таъминланади.


Эрдўған Туркиядаги ислоҳотлар уни диктаторга айлантирмаслигини айтди\n08:23 / 19.04.2017\nТуркия президенти Ражаб Тоййиб Эрдўған CNN телеканалига берган интервьюсида Туркияда ислоҳотлар ўтказилиши уни диктаторга айлантирмаслигини айтди.\nТуркияда ҳокимиятнинг парламентар бошқарувидан президентлик бошқарувига ўтиш бўйича 16 апрелда ўтган конституциявий референдум бу ўзгаришлар тарафдорларининг кичик устунлиги билан якунланди. Дастлабки маълумотларга кўра, ушбу ислоҳотлар учун 51,4 фоиз сайловчи овоз берган.\nЭрдўған у референдумни мамлакатдаги сиёсий тизимни тузатиш учун эмас, балки ўз ҳуқуқ ва имкониятларини ошириш мақсадида ўтказгани ҳақидаги айбловларни инкор этди.\n"Янги тизим – ўзгариш, Туркия тарихида демократиянинг ўзгача тус олишидир", деб айтган Эрдўған ва шу тариқа "ислоҳотлар – диктатурага қадам" деган гапларни инкор этган. Унинг айтишича, "диктатура бор жойда, президентлик бошқаруви тизимига ҳожат йўқ".\n"Мен ҳам бир ожиз бандаман ва исталган вақтда вафот этишим мумкин", деб айтган Эрдўған.\nРеферендумнинг якуний натижалари шикоятлар кўриб чиқилгандан сўнг, 11-12 кундан кейин маълум қилинади. Мухолифат референдум натижаларини бекор қилишни талаб қилган. Бунга эса жумладан, Туркия сайлов комиссиясининг печать урилмаган бюллетень ва конвертларни ҳақиқий деб ҳисоблаш қарорининг ноқонунийлиги сабаб қилиб кўрсатилган.\nЭрдўған ислоҳотлар диктатура


Қирғизистоннинг янги элчиси иш бошлади – Газета.uz\nВладимир Норов ва Муса Жаманбаев\nLotinchada На русском языке 26 апрель 2022, 12:01 Сиёсат\nЎзбекистон ташқи ишлар вазири ўринбосари Владимир Норов 25 апрель куни Қирғизистон элчиси этиб тайинланган Муса Жаманбаевни қабул қилди, деб хабар қилмоқда «Дунё» АА.\n«Ташқи ишлар вазири ўринбосари элчининг ишонч ёрлиқлари нусхаларини қабул қилар экан, дипломатни масъулиятли лавозимга тайинлангани билан табриклади ва дипломатик миссиясида муваффақиятлар тилади», — дейилади хабарда.\nШунингдек, учрашувда томонларнинг сиёсий, савдо-иқтисодий, транспорт, энергетика ва маданий-гуманитар соҳаларда алоқаларни яна-да жадаллаштиришга тайёрлиги таъкидланди. Илгари эришилган келишувлар ижроси, шунингдек, олий, юқори ва минтақалараро даражалардаги бўлажак тадбирлар жадвали кўриб чиқилди.\nБМТ, МДҲ, ШҲТ, Ислом ҳамкорлик ташкилоти, Туркий давлатлар ташкилоти ва бошқа халқаро тузилмалар доирасида ҳамкорликни давом эттиришга келишиб олинди.\nҚирғизистоннинг янги элчиси 43 ёшда. 2000 йилда Бишкек гуманитар университетининг шарқшунослик ва халқаро иқтисодий муносабатлар факультетини тамомлаган. У давлат хизматида — Ташқи ишлар вазирлигида, парламент аппаратида, ҳукуматда ва мамлакат президентида ишлаган. 2021 йил май ойидан буён давлат раҳбарининг протокол хизматини бошқариб келмоқда.\nМуса Жаманбаев бу лавозимда 2018−2022 йилларда Қирғизистоннинг Ўзбекистондаги элчихонасига раҳбарлик қилган Ибрагим Джунусов ўрнини эгаллади.\nЭслатиб ўтамиз, Ўзбекистон президенти май ойи охирида Қирғизистонга ташриф буюришни режалаштирган.\nЛолагул Қаллиханова, «Газета.uz» 674


МУЛККА ЭГА БЎЛИШНИНГ ТЎРТИНЧИ САБАБИ - | Hizb-Uzbekiston.info\nHome›САҚОФИЙ БЎЛИМ›МУЛККА ЭГА БЎЛИШНИНГ ТЎРТИНЧИ САБАБИ\nМУЛККА ЭГА БЎЛИШНИНГ ТЎРТИНЧИ САБАБИ\nДавлат ўз молидан фуқароларга бермоғи\nБиз аввалги мақолаларимизда мулкка эга бўлишнинг Меҳнат, Мерос ва Яшаш учун молга бўлган эҳтиёж бўлимларини кўриб чиқдик. Бугунги мавзуимизда Давлат ўз молидан фуқароларга бермоғи борасидаги маълумотларни тақдим этамиз.\nФуқаролар ўз эҳтиёжларини қондиришлари ёки мулкларидан фойдаланишлари учун давлат уларга байтулмолдан мол бермоғи ҳам мулкка эга бўлиш сабабларидандир. Эҳтиёжларини қондириш учун, дегани ерларига экин экиш учун ёки қарзларини тўлашлари учун мол берилиши деганидир. Умар ибн Хаттоб Ироқдаги деҳқонларга қайтариб олмасликка мол бериб, бу билан уларнинг ерларига экин экишларига ёрдам берган ва эҳтиёжларини қондирган эди.\nЖамоатнинг бир киши мулкидан фойдаланишга эҳтиёж сезиши эса, давлат ўзининг фойдаланилмай бекор ётган мол-мулкларидан уммат аъзоларига мулк қилиб берганда юз беради. Бунда давлат эгаси йўқ ерларнинг бир қисмини бўлиб беради. Расулуллоҳ с.а.в. Мадинага келганларида қилганлари каби. Ўшанда Зубайрга, Абу Бакр ва Умарга ер ажратиб берган эдилар. Зубайрга оти югурганча жойни Нақиҳнинг ўлик ерларидан бўлиб берганлар, унга дарахтлар ва хурмолари бор ердан ҳам ажратиб берганлар, пайғамбаримиздан кейин хулафои рошидинлар ҳам мусулмонларга ер бўлиб беришган.\nДавлат бир шахсга бўлиб берган бу ер унинг мулкига айланади. Чунки жамоат фойдаланиш, шахсни жамиятга фойда келтирадиган меҳнат билан таъминлаш, унинг зеҳний ва жисмоний қувватини жамоат манфаатларига хизмат қилдириш учун шу мулкчиликка муҳтождир. Иқто (бўлиб бериш) сўзининг бу ерда ишлатилиши фиқҳий ва луғавий маънода ишлатиш бўлиб, Исломда мавжуд бўлмаган феодал тузумга алоқаси йўқ.\nДавлат шахсларга берадиган нарсалар жумласига жангчиларга тақсимланадиган ўлжалар ва эгалик қилишга имом (халифа) рухсат берган хос ўлжалар ҳам киради.\nИсломда иқтисод низоми” туркумидан МУЛККА ЭГА БЎЛИШНИНГ ИККИНЧИ САБАБИ МУЛККА ЭГА БЎЛИШНИНГ УЧИНЧИ САБАБИ\n3 – март, соат 10:10. Бу вақтда сиз нималарни ҳис қиласиз?


Коронавируснинг ҳаво орқали юқиш эҳтимоли инкор...\n07.07.2020 22:00 0 1727\nФото: «Depositphotos / ralwel»\nЖеневада бўлиб ўтган брифингда Жаҳон соғлиқни сақлаш ташкилотининг техник эксперти Бенедетта Аллегранци COVID-19 нинг ҳаво орқали юқиш эҳтимолини инкор этиб бўлмайди, бироқ барча далилларни текшириш кераклигини айтди.\n«Одамлар кўп тўпланадиган, ҳаво айланмайдиган, ёпиқ жамоат жойларида вируснинг ҳаво орқали юқиш эҳтимолини инкор этиб бўлмайди. Бироқ далилларни тўплаб, уларни изоҳлаш керак ва биз буни қўллаб-қувватлаймиз», — деди Аллегранци.\nЖаҳон соғлиқни сақлаш ташкилоти 11 март куни янги COVID-19 коронавирус инфекцияси тарқалишини пандемия дея эълон қилди. ЖССТ маълумотларига кўра, дунё бўйича 11,3 миллиондан зиёд киши коронавирусга чалинган бўлиб, 532 мингдан ортиқ киши вафот этди.\nЖССТ жамоат жойлари коронавирус


Ташқи шок ҳолатлар юзага келган тақдирда захиралар мамлакатнинг «хавфсизлик ёстиқчаси» ҳисобланади\n2020 йил 1 январь ҳолатига кўра расмий захиралар 29,1 млрд долларни ташкил этди. Халқаро захиралар - 28.6 млрд доллар. Ўзбекистоннинг захиралари заиф диверсификацияланган, шунинг учун деярли барча миқдор хорижий валюта (12,4 млрд доллар) ва олтин (16,3 млрд доллар) ўртасида тақсимланган.\nSpot’нинг ёзишича, Марказий банк ушбу маълумотларни ошкор қила бошлаганидан бери (2017 йил кузида) биринчи марта расмий захиралар 29 миллиард доллардан ошди.\nУлар асосан олтин нархининг ўсиши ҳисобига ўсди, сабаби олтиннинг ўзи 2019 йил октябрь ойида бўлгани каби деярли бир хил - 10,8 миллион троя унцияси (банклар ва заргарлар томонидан ишлатиладиган оғирлик бирлиги 31,1034768 грамм). Агар тоннага айлантирилса, бу 336 тоннага тенг.\nАввалроқ, Ўзбекистон олтиннинг бир қисмини хорижий облигацияларга алмаштириши ҳақида маълумотлар тарқалганди. Хусусан, Марказий банк хорижий облигациялар ҳисобидан олтин улушини камайтириш орқали ўз захираларини диверсификация қилмоқда.\n«Олтиннинг улуши камроқ бўлади. Биринчидан, захираларнинг ўзи кўпайиб боради, иккинчидан, биз кўпроқ олтин сотамиз», - деганди ўтган йилнинг июль ойи бошида Марказий банк раҳбари Мамаризо Нурмуродов.\nУнга кўра, тўрт-беш йилдан кейин ўзбекистонлик ишлаб чиқарувчилар олтинни жаҳон бозорида тўғридан-тўғри сотиш имкониятига эга бўлади. Ҳозир эса харидор мамлакат ичидаги олтинни сўмга сотиб олиб, уларни ташқи бозорда долларга сотадиган Марказий банкдир.\n«Биз сўмнинг алмашув курсини қўллаб-қувватлаётганимиз йўқ, тебранишларни юмшатишга ҳаракат қилмаяпмиз. Бизнинг бозорда иштирок этишимиз валютани қўллаб-қувватлашга аралашиш эмас, балки олтин сотиб олиш учун компенсациядир», - дея тушунтирганди Марказий банк раҳбари.


Россия Мудофаа вазири Сергей Иванов, партизан лидерлари йўқ қилинмагунича, Россия Чеченистондаги ўз қўшинлари сонини ҳозирги даражада сақлаб туришини маълум қилди.\n25 октябр 2020, Тошкент вақти: 15:06\nноябр 06, 2002\nРоссия матбуоти хабарларига кўра, Чеченистонга Россиянинг тахминан 70 – 100.000 аскари жойлаштирилган.\nЯкшанба куни Мудофаа вазири Иванов Чеченистондаги қўшинлар сонини қисқартириш режасини тўхтатди ва партизанларга қарши кенг кўламли операциялар бошланганини эълон қилди.\n5 октябр куни кечқурун Россия президенти Владимир Путин Россия қўшинлари бундан буён Чеченистонда аксил-террор тозалаш операцияларини ўтказмаслиги кераклигини айтди.\nЭрдоған Франция президентини мусулмонлар ҳақидаги қарашлари учун танқид қилди\nТуркия президенти Режеп Таййип Эрдоған Франция президенти Эммануэль Макронни мусулмонларга нисбатан тутган позицияси учун кескин танқид қилди.\nХусусан, Эрдоған Макрон ўз «психикасини даволаши кераклигини» таъкидлади.\nМакрон ва Эрдоған Ўрта ер денгизининг шарқидаги ҳуқуқий масалалар, шунингдек, Ливия ва Суриядаги вазият ва кейинги пайтда Тоғли Қорабоғ минтақасидаги инқироз бўйича бир-бирига зид қарашларга эга.\n«Турли хил эътиқоддаги миллионлаб диндор руҳиятини даволашга чақирадиган давлат раҳбари тўғрисида нима ҳам дейиш мумкин?», - деди Эрдоған.


Яқингинада ўтган кунлар: “ХАЛҚ СЎЗИ” (Давоми-2) | TURONZAMIN\nЭрталаб Тошкентга, “Ёшлик” журнали бош муҳаррири Ғаффор Ҳотамов ҳузурига бордим. Маслаҳатчилар: “Халқ сўзи” катта газета бўлиб, ҳатто чет элларда ҳам ўз мухбирига эга бўлади. Газетада уч юзга яқин одам ишлайди. Абулқосимга ўхшаган вилоят мухбирлари бош муҳаррир ҳузурига олти ойда бир кирмай, кўринмай, бир ойда бир-иккита мақола ёзиб, чиқариб, ўйнаб, ижодини қилиб юраверади, ўтса, жуда яхши бўлади, дейишипти.\n– Анвар Жўрабоев ўзимизнинг одам, муҳаррирнинг иккинчи ўринбосари Абдукарим Раҳимбердиев ҳам менинг дўстим, “Совет Ўзбекистони”да бирга ишлаганмиз, гаплашиб кўр-чи, – дея телефон рақамини терди-да, гўшакни менга берди.\nМен у ёқда гўшакни кўтарган кишига: “Мен Жиззахдан келувдим. Абулқосимман…” дейишим билан гапимнинг давомини кутмай: “Э, қаерларда юрибсиз-эй!? Биз сизни бир ҳафтадан бери овора бўлиб излаяпмиз. Тез бу ёққа келинг”, деди.\n– Бу Абдукарим, жуда яхши йигит, – деди Ғаффор ака.\nМен ҳали Абдукарим акани танимас эдим. Тезда Ленинград –32 га етиб, бешинчи қаватга чиқиб бордим. Аҳмаджон Мухторов илгари “Қишлоқ ҳақиқати”нинг бош муҳаррири бўлиб, “Қишлоқ ҳақиқати” шу ерда жойлашган, А. Мухторов янги газетани ҳам шу ерда шакллантираётган экан. Айтилган хонада Анвар ака, яна бир истараси иссиқ йигит ва Саттор Қорабоев учовлон ўтиришарди. Мени биринчи бўлиб ана шу истараси иссиқ йигит, кейинчалик ғоят қадрдон бўлиб қолганимиз – Абдукарим Раҳимбердиев бағрига босди. Кейин Анвар ака билан қучоқлашиб кўришдик. Саттор менинг бу кишилар билан бу қадар қадрдонлигимдан ҳайратга тушиб турарди. Тағин денг, уларнинг бири билан мутлақо нотаниш бўлсак.\n– Қанақа одамсан сен, нега чақирсак келмайсан, – дея ўпкалади Анвар ака.\nМен тўй билан банд бўлганимни, куни кеча Саттор билан бўлган ҳангомаларни айтдим-да, дедим:\n– Мана, Саттор ҳам шу ерда экан, хоҳласангиз мени, хоҳласангиз Сатторни ишга олингизлар.\n– Бу ерда ҳеч қандай гап-сўз бўлиши мумкин эмас. Ишга сен ўтасан, – дейишди Анвар ака билан Абдукарим ака баравар.\n– Келдиёр Жўрақулов ўтяпти, дейишди-ку, – дедим мен вазиятга аниқлик киритиш учун.\n– Ҳа, уям шу ерда, – деди Абдукарим ака.\n– Бизга сураткаш мухбир эмас, ёзувчи мухбир керак, – деди Анвар ака.\n– Биз шу ерда ўринбосар бўлиб турсак, Абулқосим ўтади, – деди Абдукарим ака бармоғини ниқтаб.\nАҳмаджон Мухторов Президент ҳузурига кетган экан. Кеч соат олтигача у кишининг қайтишини кутдик. Коридорга чиқиб, Йўлдош Исмоиловга дуч келдим. 1987 йили Йўлдош Исмоилов билан ҳамкорликда “Қишлоқ ҳақиқати”да бир мақола эълон қилган эдик. У киши мени етаклаб ўз хонасига олиб кирди. У ерда Келдиёр Жўрақулов ўтирган экан. Кўришдик. Келдиёр ака анча хафа бўлиб қолди, аммо менга ҳеч нарса дея олмади. Ҳақиқатан ҳам Аҳмаджон Мухторовнинг хати билан Жиззахдан ишдан бўшаб келган экан. Бир оз фурсатдан сўнг Саттор коридорда менга: “Келдиёр ака мени четга чиқариб, бу нимага кепти, деб мендан сўради. Мен елка қисдим”, дея мендан суюнчи олди. Яна оз фурсатдан сўнг: “Мен телевидениега бир иш билан келган эдим, ишларим битди, энди менга рухсат”, дея жўнаб қолди.\n– Саттор қанақа бола? – деб сўради мендан Анвар ака, у кетгандан сўнг.\n– Яхши бола, яхши журналист, – дедим мен.\n– Эрталаб менга “Совет Ўзбекистони” бош муҳаррири ўринбосари Шуҳрат Жабборов телефон қилиб, шу болани Жиззахга мухбир қилиб олинг, деган эди. Мен, ҳай, келсин, кўрамиз, деган эдим. У келиб, энди гаплашиб турганимизда яхшиям сен телефон қилиб қолдинг. Сен бизни ёмон куттирдинг. Агар бугун ҳам келмаганингда Келдиёр ўтиб кетарди. Мен “Халқ сўзи”га ўтган куним: “Жиззах бўйича махсус мухбирликка кимни олмоқчисизлар?” деб Аҳмаджон акадан сўрадим. Ҳали ҳеч ким танланмаганини билиб, сени номзодингни кўрсатдим, кимлигингни тушунтирдим. Ёзган китобларингни санадим. Аҳмаджон ака рози бўлди, кейин сени излатдим. Бу орада “Қишлоқ ҳақиқати”дан Аҳмаджон ака билан бирга “Халқ сўзи”га ўтган Йўлдош Исмоилов ва Норбобо Шакаров Келдиёр Жўрақулов учун хат ёздириб олишипти. Кеча буни билиб қолиб, анча жанжал қилдим. Шунда Аҳмаджон ака: “Майли, сен айтган одаминг келса, албатта уни қабул қиламан”, деди. Сени қабул қилишга эришишимиз керак. Бу ерда ҳозир команда йиғиш бошланган. Норбобо билан Йўлдош анча кадр йиғиб қўйишди. Абдукарим билан иккимиз бу ишга энди киришдик. Сен бизга ҳар жиҳатдан кераксан. Сен ҳақингда сўраганимда Ислом Усмон: “Яхши ёзадию, лекин дангаса, кам ёзади. Газетага фаол ёзадиган мухбир керак”, деди. Бу ёқда Илҳом Холматов ҳар куни телефон қилиб, мени ишга олинглар, деяпти. Мен унга: “Аҳмаджон ака Москвада, сессияда”, дедим.\n– Келса айтинг, мен вилоят раҳбарига айтаман, вилоят раҳбари Аҳмаджон акага телефон қилади ва мен ишга ўтаман, – деб тиқилинч қиляпти.\nАрнасойдан Юсуф Бекмуродов келган эди. Унга Абулқосимни айтиб юборинг, десам, менинг ўзимни олиб қўя қолинглар, дейди.\n– Ҳа, уям Жиззахга борганда Ёзувчилар уюшмасига кириб, қарз гапни еткизган экан, – дедим мен.\n– “Ўзбекистон адабиёти ва санъати”даги мақолангни ўқидик, раҳмат, – деди Анвар ака.\nГап шундаки, 1989 йили Анвар ака бош бўлиб, “Ўзбекистон гўзали” кўрик-танловини ўткизган ва кўрик-танлов бир гуруҳ ижодкорлар томонидан матбуотда йигирмага яқин мақолада жуда қаттиқ қораланган, кўрик-танлов ўзбекчиликка мос келмаслиги, миллатга ғайритабиийлиги ҳақида сўзланган эди. Айниқса, “Ёш ленинчи”нинг 1989 йил 20 октябр сонида эълон қилинган филология фанлари номзоди Суннатилла Аҳмедовнинг “Тақлиддан қачон қутуламиз?” номли мақоласи менинг ҳамиятимга жуда қаттиқ теккан, мен ана шу қораловчи йигирмага яқин мақолага биратўла Суннатилла Аҳмедов тимсолида жавоб мақола ёзган, мақолани “Ёш ленинчи” эълон қилмаган, кейин мақолани айрим ўзгартишлар билан “Ўзбекистон адабиёти ва санъати”да чиқарган эдим. Суннатилла Аҳмедов мақоласи ўта ашаддий руҳда бўлиб, кўрик-танлов ташаббускорларини (кўрик-танловнинг ўзини эмас!) синдириб ташлаш мақсадида ёзилгани, бундай мақолалар кетма-кет берилаётгани ҳам шундан далолат эканлиги аён эди. Ана шу нарса, ана шу кимнидир “синдириш” мақсади менинг ҳамиятимга жуда қаттиқ теккан, қолаверса, кўрик-танлов менга маъқул бўлган, уни ҳимоя қилишни ўзимнинг бурчим деб билган эдим. Қолаверса., Анвар Жўрабоевга уюштирилган оммавий ҳужум ортида бир вақтлар – 1982-85 йиллари менга кетма-кет зарба берганлар тургани менга маълум эди. Улар ўзларига маъқул келмаган ҳар қандай ҳаракатга қарши ана шундай ҳужумлар уюштиришар, энг ёмони бу ҳужумлар омма номидан, халқ номидан ташкиллаштирилар, ташкилотчилар бир четда ташлаб қўйган арқонининг бир учини ўйнатиб, мийиғида кулиб ўтираверишарди. Албатта, бу ҳужумлар Анвар акага қаттиқ таъсир қилган, ва ҳеч кутмаганда менинг жавоб мақолам эълон қилиниб, у кишига бу малҳамдай таъсир қилган. Демак, шу мақоланинг ҳурматига Анвар ака мен учун энди қаттиқ куйиб-пишаётган.\nАнвар Жўрабоев билан биз ҳамқишлоқ эдик. Иккимиз ҳам Булунғурдаги А.С. Пушкин номли 60-ўрта мактабни битиргандик. Фақат у киши мендан етти йил бурун битирган. У киши билан бир синфда ўқиган Музаффара Қўзиева кейин бизга мактабда адабиётдан дарс берган эди. Хуллас, биргаликда эслашимиз мумкин бўлган нарсалар кўп эди. Балки шу сабабли мен учун куйиб-пишаётгандир…\nАслида уям , буям эмас, ўзлари айтгандай, команда йиғиш бошланган, ҳар ким қўлидан келганча ўзига тегишли одамларни атрофида кўпроқ тўплашга ҳаракат қилаётган экан. Ва бунда ким арзийдиганроқ кадр топса, ўша ютиб кетаётган эди. Қолаверса, мен курашчан журналист эдим. Йигирмата забардаст рақибдан ҳайиқмай, “Гўзаллар кўриги”ни ҳимоя қилган эдим Шундай эди, шекилли. Тағин, билмадим…\nАҳмаджон Мухторов ҳамон келмасди. Маълум бўлишича, газета ташкил бўла бошлаганда “Шарқ” нашриёт-матбаа концерни раиси Ислом Шоғуломов: “Яхши. Газетага жой берамиз. Нашр, хўжалик ишларини ҳам ўзимиз бажараверамиз”, депти.\n– Йўқ, – депти Аҳмаджон ака. – Биз сизга бўйсунмаймиз. Ўзимиз нашриёт очамиз, ўз ҳисобчимиз бўлади, хўжалик мудиримиз бўлади, ўз банк ҳисоб рақамимиз бўлади. Биз мустақил бўламиз, – депти.\n– Мустақил бўладиган бўлсанг унда бизнинг иморатдан чиқиб кет, – депти Шоғуломов.\nШоғуломов – Ўзбекистон матбаачиларининг устунларидан бири. Аҳмаджон Мухторов эса Ўзбекистон журналистларининг устунларидан бири, СССР халқ депутати, Ўзбекистон Журналистлари уюшмаси раиси. Хуллас, икки қўчқор кўприк устида келишмай қолиб, бир-биридан йўл бўшатишни талаб қилиб турган пайт экан. Аҳмаджон Мухторов арз қилгани Президентга кетган экан.\nКеч соат олтиларда келган Мухторов ҳеч кимга қарамай, ўз хонасига кириб кетди-да, яна ярим соатча телефонда бақириб-чақириб, менимча, Шоғуломов билан роса тортишди:\n– Бу иморат сизга отамерос бўлиб қолгани йўқ-ку! Мунча тезланасиз? Шошмай туринг, Президент бошқа иморат топиб беришни ваъда қилди. Кетаман шу ердан, бир-икки кун сабр қилсангиз! – деган гаплари қабулхонада баралла эшитилиб турди. Анвар ака билан Абдукарим ака кун бўйи Аҳмаджон Мухторовни пойлашди. Қайтиб келганида биз бехабар қолсак, олдин Йўлдош билан Норбобо кирса, тамом, Келдиёрга буйруқ олиб чиқишади. Унда ҳаммаси кеч бўлади, дейишиб, ҳеч ёққа қимирлашмади. Шу сабабли Аҳмаджон ака ўз хонасига киргандан иккови қабулхонада ўтириб олишди. Икки ўринбосар ичкарига киришга изн сўраб турганда бўлим мудирлари бўлмиш Йўлдош ака ва Норбобо акалар четга чиқиб қолишди. Улар Аҳмаджон Мухторовнинг эркатойлари бўлса-да, бари бир ўринбосар ўринбосар-да!\nНиҳоят икки ўринбосар ичкарига кириб, бир мунча вақт ўтиришди. Қайтиб чиқишганда Анвар ака мени четга тортиб: “Аҳмаджон ака кўнмаяпти, ваъда бериб қўйганман. Норбоболар: “Анвар айтган одам шу”, деб мендан Келдиёр учун гарантия хатига қўл қўйдириб олишган”, деб туриб олди. Мен Келдиёр Жўрақуловнинг бор-йўғи суратчи мухбирлигини айтдим. “Ундай бўлса, Абулқосимларингни муҳаррир қошидаги махсус мухбир қилиб оламан”, деди Аҳмаджон ака”.\n– Бўш келмаймиз, ҳали яна ҳаракат қиламиз, – деди Анвар ака.\nИкки ўринбосар қабулхонани эгаллаб олишгандан сўнг бўлим мудирлари бу ёққа яқинлашолмай, муҳаррир ҳузурига Келдиёр Жўрақуловнинг ўзини жўнатишди. Келдиёр Жўрақулов Аҳмаджон Мухторов қабулидан дарров қайтиб чиқди: “Бошим ачиб турипти. Шошмай туринг, бу масалани эртага гаплашамиз”, депти Аҳмаджон ака. Уни қабулхонада Анвар ака четга тортиб, бир нималар деди: “Мен бу ўринга Абулқосимни айтган эдим. Сен нега чалкашиб юрибсан?”, депти.\n– Агар Абулқосим ўтадиган бўлса, менинг ҳеч қаршилигим йўқ. Мен четга чиқишга розиман, аммо менга Аҳмаджон Мухторовнинг ўзи хат берган, – депти.\nШу пайт ичкаридан Аҳмаджон аканинг ўзи чиқди. У кишини Абдукарим ака коридорнинг иккинчи холис тарафга бошлади. Бир минут ё гаплашдилар, ё йўқ.. Абдукарим ака қанақа сеҳрли сўз айтди, билмадим, Аҳмаджон ака қайтиб келиб мен билан кўришди. “Абулқосим сизми?!”, деб сўради ва ўринбосарларига:\n– Бўпти, шу йигитни тайёрланглар. Шу йигит Жиззах вилояти бўйича махсус мухбиримиз бўлади, – деди ва кетди.\nАҳмаджон ака кетиши билан Анвар ака ўзида йўқ хурсанд бўлиб, мени қучоқлаганча, юз-кўзларимдан ўпа кетди. Менимча, мен ишга ўтганимдан мендан кўра у киши қаттиқ хурсанд эди. Менинг ишга ўтишим – Анвар аканинг аёвсиз курашдаги ғалабаси эди!\nШу кеч Анвар аканикига бориб, ишга ўтишимни ювдик. Умида опа ош қилди, ароқ қўйди.\nЯна бир гап: Бир ҳафтача чақирув бўйича бормай юрганим, биринчидан, ёзувчилар уюшмасидаги ишимдан хурсандлигим бўлса, иккинчидан, Ҳайитбой ака Набираев кўпдан бери (“Совет Ўзбекистони” мухбирлигидан ҳайдалгандан сўнг) яна республика газетасига ишга ўтишни орзу қилиб юрарди. Ҳар қалай, Самарқанд университетини битириб келганимда, шу киши мени “Бўстон” газетасининг раҳбари сифатида ишга қабул қилиб, буйруқ чиқарган ва ўша куни олий\tпартия мактабига ўқишга кетган эди. Тағин шу киши билан (устоз, ахир!) ўрин талашиб юрмай, деб ўзимни четга тортиб турган эдим. Саттор Қорабоев мени тезлаб, мен Ғаффор акадан маслаҳат сўрагандан сўнг кечаси мен Абулфайз Баратовдан ҳам маслаҳат сўрадим. Абулфайз Баратов бир вақтлар Самарқанд вилоят газетаси “Ленин йўли”да Аҳмаджон Мухторов қўлида мухбирлик қилган. Ҳайитбой Набираевнинг қалин дўсти, менинг қўшним эди.\n– Ҳайитбой икки дунёда ҳам Аҳмаджон Мухторовга яқинлашолмайди. Тўғри, Ҳайитбой Анварнинг қайноғаси, иккови дўст, аммо унинг қилиқларини билгани учун ҳам уни эмас, Аҳмаджон акага сизни тавсия қилган бўлиши мумкин. Шу сабабли ҳеч ўйланмасдан, Ҳайитбой учун виждонингиз қийналмасдан бораверинг, – деганди Абулфайз Баратов.\n1990 йил 21 ноябр\nЭрталаб сўров хати қилиб беришди. Уни кўтариб, ишдан бўшаш учун Ёзувчилар уюшмасига, Пушкин кўчаси 1-уйга бориб, Одил Ёқубовга учрашдим.\n– Нима, уюшма маъқул бўлмадими? – сўради Одил ака.\n– Маъқул эди, лекин бу ёқни маслаҳатчилар янада маъқулроқ дейишяпти.\n– Ҳа, бўпти, кўр унда, – дея Одил ака аризамга қўл қўйиб берди.\nМен пастга, биринчи қаватга, ташкилий масалалар бўйича котиб Мамадали Маҳмудовга учраган эдим, у тутаб кетди. Жиззахда ишни энди юргизгандик, дарров кетасанми, ўйлама, газетада даромадинг уюшмадан зиёд бўлмайди. Уюшмани сен жуда зўр ташкилотга айлантиришинг мумкин эди. Бухорода Тошпўлат Аҳмад шундай. Ўзи битта ҳоким, деди. Мен ишлар ҳал бўлганини айтдим. Унда ўрнингга кимларни тавсия этасан?\n– Абдураҳмон Каримовни, Саттор Қорабоевни.\n– Абдураҳмонинг шаҳарлик болами, ориқ, қоп-қора. У бўлмайди.\n– У бўлмаса, Саттор бор, ўзингизга ўхшаган, тоғнинг боласи. Оёқ-қўли чаққон.\n– Э қўй ўшаларингни! Ҳозирча, биздан ишдан бўшамайсан. Ярим штатга бўлса ҳам турасан, – деганча Мамадали Маҳмудов Одил акага сим қоқиб, ўз эътирозларини билдирди ва мен ярим штатга уюшмада ҳам қолдим.\nМеҳнат дафтарчамни кўтариб, “Халқ сўзи”га келиб, 1 декабрдан иш бошлаш тўғрисида буйруқ олиб, “Халқ сўзи”нинг Жиззах вилояти бўйича махсус мухбири сифатида уйга қайтдим.\n« Сойим Исҳоқов Яқингинада ўтган кунлар »


Истиқлол марши: ҳурлик ва бирлик тимсоли | www.ziyouz.uz\nБош саҳифа ЯнгиликларИстиқлол марши: ҳурлик ва бирлик тимсоли\nЧоп этилган 12.03.2019 13.03.2019 МуаллифС.Салим\n12 март куни Туркия Республикаси миллий мадҳияси – Истиқлол марши қабул қилинганига 98 йил тўлди. Атоқли турк шоири Меҳмет Акиф Эрсой қаламига мансуб мадҳия матни 1921 йил 12 март куни Туркия парламенти – Буюк Миллат Мажлиси томонидан маъқулланган эди.\nЎтган асрнинг 20-йиллари бошида Туркия таҳликали кунларни бошдан кечираётган эди. Бир неча аср давомида дунёнинг қудратли давлати саналган заминга ажнабий мустабидлар қадами етиб, мамлакат парчаланиш хавфи остида қолган эди. Турк ватанпарварлари эса миллий озодлик ҳаракати олиб борарди. Ана шундай долғали даврда яратилган Истиқлол марши халқнинг синаёзган ғурурини яна тиклаб, кўп миллионли миллатни ягона байроқ остида бирлаштиришга хизмат қилди.\n“Миллат сифатида Истиқлол марши каби шеър соҳиби бўлганимиз учун ҳар қанча ғурурлансак, ҳар қанча шукр этсак оз”, – деган эди Туркия Президенти Ражаб Тоййиб Эрдўғон.\nТуркия етакчисига кўра, Истиқлол марши бугун ҳам қўлида байроқ тутган, қалбида такбирни такрорлаган турк ватандошларини бир тану бир жон этишга кўмак беради.\nТуркия миллий мадҳияси ёзилганига салкам бир аср бўлди. Ўтган давр мобайнида мамлакатда давлат ва ҳукумат раҳбарлари неча бор ўзгарди, аммо Истиқлол марши ҳамон миллат ғурури тимсоли сифатида баралла янграмоқда.\nМадҳиянинг ёзилиш тарихи ҳам қизиқ. 1921 йили Туркия маориф вазирлиги миллий мадҳия матни бўйича шоирлар ўртасида танлов эълон қилади. Ғолибга эса 500 лира мукофот ваъда қилинади. Танловда юзлаб қаламкаш иштирок этади, аммо улар орасида миллат мадҳияси муаллифи бўлишга лойиқ ижодкор йўқ эди. Ниҳоят, ҳаммаслакларининг илтимосига кўра, шоир Меҳмет Акиф Эрсой ҳам танлов ҳайъатига бугун давлат мадҳияси сифатида куйланадиган шеър матнини юборади. Ҳар жиҳатдан тўкис ёзилган шеър ғолиб деб топилади. Манбаларда ёзилишича, миллатпарвар шоир “Миллатимга муҳаббат рамзи ўлароқ ёзган шеъримга мукофот тама қилсам, мен қандай шоир бўлдим?! Ватан мадҳияси сотилмайди-ку!” дея шеър учун ваъда қилинган 500 лира мукофотни рад этади. Ўшанда шоир “Аллоҳ бу миллатга иккинчи бор Истиқлол мадҳияси ёзишни раво кўрмасин!” дея мамлакат озодлиги абадий бўлишини тилаган эди.\nМеҳмет Акиф Эрсойнинг (1873–1936) отаси Меҳмет Тоҳир асли албан миллатига мансуб мударрис, онаси эса бухоролик ўзбекларнинг қизи Омина Шариф хоним эди. Мутафаккир Сезаи Каракоч “Ота қавми румелик, она қавми бухоролик, таваллуд топган маскани эса Истанбулнинг Фотиҳидир” деганда айни шу тарихий ҳақиқатни назарда тутган.\nМеҳмет Акиф Эрсой нафақат қилқалам шоир, атоқли арбоб, билимдон муаллим, истеъдодли воиз ва Қуръони каримнинг моҳир таржимони сифатида ҳам тарихга кирган.\n“У дорилфунун профессори сифатида адабиёт факультетида дарс берган. Араб, форс ва француз тилларини мукаммал билган бу зот ислом илмларини пухта ўзлаштирган олим ҳам эди. У “Сироти мустақим” журналида эълон қилган мақолалари орқали халққа маърифат нурини ёйди. Айтишларича, Онадўли бўйлаб сафар қилган кезлари ҳамёнида бор-йўғи 36 куруш қолган экан. У ана шундай турфа синовларда тобланган чинакам инсон эди”, – дея шоирга таъриф беради Президент Ражаб Тоййиб Эрдўғон.\nМеҳмет Акиф Эрсой бугун ҳам Туркияда ижоди кенг тадқиқ этилаётган, фикрлари сиёсат, фикр ва ижод аҳли томонидан кўп бора тилга олинадиган шоирлар сирасига киради.\n“Миллат ўзаро аҳил ва жипс бўлса, уни бирор босқинчи енголмайди”, – деган эди шоир бундан салкам бир аср аввал. Бизнингча, Туркия давлати турли синовларга юзма-юз бўлаётган бугунги даврда ушбу ҳикматнинг аҳамияти янада ортган.\n← Аввалги Аввалги Хондамир (1475-1534)\nКейинги → Кейинги: Нодира Эгамқулова. Миллат фидойиси


Ягона порталда янги хизмат: Почта жўнатмангиз ҳолатини онлайн кузатинг! (+видеоқўлланма) - Terabayt.Uz\nЯгона порталда янги хизмат: Почта жўнатмангиз ҳолатини онлайн кузатинг! (+видеоқўлланма)\nЯгона интерактив давлат хизматлари портали бир қатор хизмат турлари билан аҳолига енгилликлар яратишда давом этмоқда. Яқинда унда 2021 йили ишга тушадиган 60 та янги хизмат тасдиқланган эди.\nПочта жўнатмангиз ҳолатини кузатиб боришни истайсизми? Унда Ягона порталдаги почта жўнатмаларини онлайн кузатиб бориш хизматидан фойдаланинг, дейилади ушбу Порталнинг расмий Telegram-канали хабарида.\n«Ўзбекистон почтаси» AЖ томонидан етказиб бериладиган жўнатмалар ҳолати ва қайси манзилда эканидан my.gov.uz ёрдамида доимий хабардор бўлиб туриш мумкин.\nХизматдан фойдаланиш жуда осон. Бунинг учун https://my.gov.uz/uz/service/246 ҳаволаси орқали ўтасиз. Текширув қаторига махсус рақамни киритиб, «Қидириш» тугмасини босасиз. Ўша ондаёқ экранда жўнатмангиз ҳолати тўғрисидаги энг сўнгги маълумотлар автомат тарзида намоён бўлади.\n#my.gov.uz #почта #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #Ягона интерактив давлат хизматлари портали #веб-сервислар #онлайн сервислар